title: Sklep Sveta (EU) 2016/1202 z dne 18. julija 2016 o stališču, ki se zavzame v imenu Evropske unije v okviru Generalnega sveta Svetovne trgovinske organizacije glede zahteve Združenih držav Amerike za oprostitev obveznosti STO, da se podaljša sistem preferencialne obravnave, odobrene za ozemlje pacifiških otokov pod nekdanjim skrbništvom

text:
               23.7.2016

               SL

               Uradni list Evropske unije

               L 198/43

         SKLEP SVETA (EU) 2016/1202
   z dne 18. julija 2016
   o stališču, ki se zavzame v imenu Evropske unije v okviru Generalnega sveta Svetovne trgovinske organizacije glede zahteve Združenih držav Amerike za oprostitev obveznosti STO, da se podaljša sistem preferencialne obravnave, odobrene za ozemlje pacifiških otokov pod nekdanjim skrbništvom
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               V odstavkih 3 in 4 člena IX Marakeškega sporazuma o ustanovitvi Svetovne trgovinske organizacije (v nadaljnjem besedilu: Sporazum STO) so določeni postopki za oprostitev obveznosti, ki jih članicam nalaga Sporazum STO ali kateri koli večstranski trgovinski sporazum.

               (2)

               Združenim državam Amerike je bila odobrena oprostitev obveznosti na podlagi odstavka 1 člena I Splošnega sporazuma o carinah in trgovini 1994 (v nadaljnjem besedilu: GATT 1994), ki je bila nazadnje podaljšana 1. avgusta 2007 in zajema obdobje do 31. decembra 2016.

               (3)

               Na podlagi odstavka 3 člena IX Sporazuma STO so Združene države predložile zahtevo za oprostitev obveznosti na podlagi odstavka 1 člena I GATT 1994 do 31. decembra 2026 v tolikšni meri, da bi lahko še naprej zagotavljale preferencialno obravnavo za upravičene izdelke z ozemlja pacifiških otokov pod nekdanjim skrbništvom (Republika Marshallovi otoki, Federativna država Mikronezija, Zveza Severnih Marianskih otokov in Republika Palau), ki se uvažajo v carinsko območje Združenih držav.

               (4)

               Priznanje zahteve Združenih držav za oprostitev obveznosti STO ne bi negativno vplivala niti na gospodarstvo Unije niti na trgovinske odnose z upravičenci do te oprostitve.

               (5)

               Zato je primerno določiti stališče, ki ga bo Unija zastopala v Generalnem svetu STO, da se podpre zahtevo Združenih držav Amerike za oprostitev obveznosti –

         SPREJEL NASLEDNJI SKLEP:
   Člen 1
   Stališče, ki se zavzame v imenu Unije v okviru Generalnega sveta Svetovne trgovinske organizacije, je, da se podpre zahtevo Združenih držav Amerike za oprostitev obveznosti iz odstavka 1 člena I Splošnega sporazuma o carinah in trgovini 1994 do 31. decembra 2026 v skladu s pogoji iz zahteve Združenih držav za oprostitev obveznosti.
   To stališče izrazi Komisija.
   Člen 2
   Ta sklep začne veljati na dan sprejetja.

      V Bruslju, 18. julija 2016

            Za Svet

            Predsednica

         G. MATEČNÁ


title: 2010/807/EU: Sklep Evropskega parlamenta in Sveta z dne 15. decembra 2010 o uporabi Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2010/006 PL/H. Cegielski-Poznań, Poljska)

text:
               28.12.2010

               SL

               Uradni list Evropske unije

               L 342/19

         SKLEP EVROPSKEGA PARLAMENTA IN SVETA
   z dne 15. decembra 2010
   o uporabi Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2010/006 PL/H. Cegielski-Poznań, Poljska)
   (2010/807/EU)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1) ter zlasti točke 28 Sporazuma,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2) in zlasti člena 12(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore presežnim delavcem, ki so bili odpuščeni zaradi velikih strukturnih sprememb v svetovnih trgovinskih tokovih, nastalih kot posledica globalizacije, ter za pomoč pri njihovi ponovni vključitvi na trg dela.

               (2)

               Področje uporabe ESPG se je razširilo na vloge, predložene od 1. maja 2009, da bi se vključila pomoč za delavce, ki so postali presežni zaradi svetovne finančne in gospodarske krize.

               (3)

               Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje 500 milijonov EUR.

               (4)

               Poljska je 8. marca 2010 vložila vlogo za uporabo sredstev ESPG v zvezi s presežnimi delavci v poljskem podjetju H. Cegielski-Poznań S.A. ter jo dopolnila z dodatnimi informacijami do 10. avgusta 2010. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 114 250 EUR.

               (5)

               Zato je treba uporabiti sredstva ESPG, da se zagotovi finančni prispevek za vlogo, ki jo je vložila Poljska –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2010 se iz Evropskega sklada za prilagoditev globalizaciji uporabi vsota 114 250 EUR za sredstva za prevzem obveznosti in sredstva za plačila.
   Člen 2
   Ta sklep se objavi v Uradnem listu Evropske unije.

      V Strasbourgu, 15. decembra 2010

            Za Evropski parlament

            Predsednik

         J. BUZEK

            Za Svet

            Predsednik

         O. CHASTEL

      (1)  UL C 139, 14.6.2006, str. 1.

      (2)  UL L 406, 30.12.2006, str. 1.


title: Sklep Sveta 2012/312/SZVP z dne 18. junija 2012 o misiji Evropske unije za varovanje letalstva v okviru SVOP v Južnem Sudanu (EUAVSEC-South Sudan)

text:
               19.6.2012

               SL

               Uradni list Evropske unije

               L 158/17

         SKLEP SVETA 2012/312/SZVP
   z dne 18. junija 2012
   o misiji Evropske unije za varovanje letalstva v okviru SVOP v Južnem Sudanu
   (EUAVSEC-South Sudan)
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 28, člena 42(4) in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Varnostni svet Združenih narodov je v resoluciji 1996 (2011), sprejeti 8. julija 2011, pozdravil ustanovitev Republike Južni Sudan 9. julija 2011 po razglasitvi neodvisne države ter izpostavil potrebo po oblikovanju močnejših in jasno začrtanih partnerstev med Združenimi narodi, agencijami za razvoj, dvostranskimi partnerji in drugimi pomembnimi akterji, regionalnimi in podregionalnimi institucijami kot tudi mednarodnimi finančnimi institucijami z namenom izvajati nacionalne strategije, katerih cilj je učinkovito vzpostavljanje institucij, ki temeljijo na nacionalnem lastništvu, doseganju rezultatov in vzajemni odgovornosti.

               (2)

               Svet se je 20. junija 2011 dogovoril, da bo izvajal celoviti pristop do Sudana in Južnega Sudana, med drugim s ciljem pomagati Južnemu Sudanu, da postane preživetja sposobna, stabilna in uspešna država. V tem celovitem pristopu je bila morebitna razporeditev civilne misije skupne varnostne in obrambne politike (SVOP) navedena kot kratkoročna možnost za okrepitev varovanja letališč, kot srednjeročna možnost pa za prispevek k širšemu upravljanju meja v Južnem Sudanu.

               (3)

               Južnosudanski minister za promet in ceste je 19. julija 2011 v imenu vlade Južnega Sudana na visokega predstavnika Unije za zunanje zadeve in varnostno politiko (VP) naslovil pismo, v katerem je pozdravil predlog Unije, da z razporeditvijo misije SVOP prispeva k okrepitvi varnosti na letališču Juba International Airport in njenemu dvigu na raven mednarodno sprejetih standardov.

               (4)

               Svet je 23. januarja 2012 odobril koncept kriznega upravljanja za misijo Evropske unije za varovanje letalstva v okviru SVOP v Južnem Sudanu (EUAVSEC-South Sudan).

               (5)

               Za EUAVSEC-South Sudan bi bilo treba aktivirati stalno dežurstvo.

               (6)

               EUAVSEC-South Sudan se bo izvajala v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe o Evropski uniji (PEU) –

         SPREJEL NASLEDNJI SKLEP:
   Člen 1
   Misija
   Unija ustanovi misijo Evropske unije za varovanje letalstva v okviru SVOP v Južnem Sudanu (EUAVSEC-South Sudan).
   Člen 2
   Cilji
   1.   Strateški cilj EUAVSEC-South Sudan je prispevati k trajnostnemu in učinkovitemu delovanju letališča Juba International Airport (v nadaljnjem besedilu: JIA), s tem, da se pod njihovim vodstvom doseže sprejemljiva stopnja varnosti, ki je v skladu z mednarodnimi standardi in veljavnimi najboljšimi praksami.
   2.   EUAVSEC-South Sudan zlasti prispeva k okrepitvi letalske varnosti, mejnih kontrol in izvrševanja pregona na JIA v skladu z javnim pregledom nad delovanjem JIA in s človekovimi pravicami.
   Člen 3
   Naloge
   1.   Za izpolnjevanje ciljev iz člena 2 EUAVSEC-South Sudan:

               (a)

               pomaga in svetuje vladi Južnega Sudana in drugim pomembnim južnosudanskim službam pri vzpostavitvi organizacije za varovanje letalstva na ministrstvu za promet in JIA;

               (b)

               pomaga in svetuje vladi Južnega Sudana in drugim ustreznim južnosudanskim službam pri oblikovanju, sprejemanju in izvajanju:

                           —

                           programov in načrtov varovanja letalstva s strani uprave za civilno letalstvo Južnega Sudana,

                           —

                           programov in načrtov varovanja letalstva ter ustreznih standardnih operativnih postopkov na JIA;

               (c)

               povečuje učinkovitost uradnikov, vključenih v operacije varovanja letalstva, v skladu s standardi in priporočenimi postopki Mednarodne organizacije za civilno letalstvo (ICAO), in sicer z usposabljanjem, mentorstvom, spremljanjem, svetovanjem, pomočjo in usklajevanjem;

               (d)

               podpira vzdržnost in dolgoročno izvedljivost dosežkov Južnega Sudana preko sodelovanja z zainteresiranimi stranmi na ravni Unije in na mednarodni ravni;

               (e)

               podpira spodbujanje varnostnega ozaveščanja trgovskih in zasebnih subjektov, ki delujejo na JIA.

         2.   EUAVSEC-South Sudan ne izvaja nikakršne izvršilne funkcije.
   Člen 4
   Linija poveljevanja in struktura
   1.   EUAVSEC-South Sudan ima kot operacija kriznega upravljanja enotno strukturo poveljevanja.
   2.   EUAVSEC-South Sudan ima poveljstvo v Jubi.
   3.   V pripravljalni fazi EUAVSEC-South Sudan vodji misije pomaga enota za načrtovanje, ki jo sestavlja osebje, potrebno za pripravo misije.
   4.   V izvedbeni fazi je struktura EUAVSEC-South Sudan naslednja:

               (a)

               vodja misije;

               (b)

               element načrtovanja in operacij, vključno z zmogljivostmi za usposabljanje;

               (c)

               element podpore misiji;

               (d)

               elementi poročanja, varnostnega in političnega svetovanja ter obveščanja javnosti.

         Člen 5
   Poveljnik civilne operacije
   1.   Direktor civilnih zmogljivosti za načrtovanje in izvajanje operacij (CPCC) je tudi civilni poveljnik operacije za EUAVSEC-South Sudan.
   2.   Civilni poveljnik operacije, ki je pod političnim nadzorom in strateškim vodstvom Političnega in varnostnega odbora (PVO) in splošno podrejen visokemu predstavniku Unije za zunanje zadeve in varnostno politiko (VP), izvršuje poveljevanje in nadzor nad EUAVSEC-South Sudan na strateški ravni.
   3.   Poveljnik civilne operacije v zvezi z vodenjem operacij zagotavlja ustrezno in učinkovito izvajanje odločitev Sveta in odločitev PVO, tudi z dajanjem potrebnih strateških navodil vodji misije ter zagotavljanjem svetovanja in tehnične podpore vodji misije.
   4.   Civilni poveljnik operacije poroča Svetu prek VP.
   5.   Vsi dodeljeni člani osebja ostajajo pod polnim poveljstvom nacionalnih organov države članice, ki jih je dodelila, ali zadevne institucije Unije. Nacionalni organi prenesejo operativni nadzor (OPCON) nad svojim osebjem, skupinami in enotami na poveljnika civilne operacije.
   6.   Poveljnik civilne operacije je v celoti odgovoren za ustrezno izvajanje dolžnosti skrbnega ravnanja Unije.
   7.   Civilni poveljnik operacije, posebni predstavnik Evropske unije za Sudan in Južni Sudan (PPEU) ter vodja delegacije Unije v Južnem Sudanu se po potrebi medsebojno posvetujejo.
   Člen 6
   Vodja misije
   1.   Vodja misije prevzame odgovornost za EUAVSEC-South Sudan ter izvaja poveljevanje in kontrolo na območju operacij, neposredno pa je odgovoren civilnemu poveljniku operacije.
   2.   Vodja misije izvršuje poveljevanje in nadzor nad osebjem, skupinami in enotami iz sodelujočih držav, kot jih dodeli poveljnik civilne operacije, odgovoren pa je tudi za upravljanje in logistiko, kar vključuje sredstva, vire in informacije, ki so dani na razpolago EUAVSEC-South Sudan.
   3.   Vodja misije za učinkovito vodenje EUAVSEC-South Sudan na območju operacij izdaja navodila vsemu osebju EUAVSEC-South Sudan, pri čemer prevzame usklajevanje in vsakodnevno upravljanje misije ter sledi navodilom poveljnika civilne operacije na strateški ravni.
   4.   Vodja misije je odgovoren za izvrševanje proračuna EUAVSEC-South Sudan. V ta namen vodja misije podpiše pogodbo s Komisijo.
   5.   Vodja misije je odgovoren za disciplinski nadzor nad osebjem. Za dodeljeno osebje disciplinske ukrepe izvršuje zadevni nacionalni organ ali institucija Unije.
   6.   Vodja misije predstavlja EUAVSEC-South Sudan na območju operacij in skrbi za ustrezno prepoznavnost EUAVSEC-South Sudan.
   7.   Vodja misije se po potrebi usklajuje z drugimi akterji Unije na terenu. PPEU ob tesnem usklajevanju z vodjo delegacije Unije v Južnem Sudanu in brez poseganja v linijo poveljevanja daje vodji misije politične smernice na lokalni ravni.
   Člen 7
   Osebje
   1.   EUAVSEC-South Sudan sestavlja predvsem osebje, ki ga dodelijo države članice, institucije Unije ali Evropska služba za zunanje delovanje (ESZD). Vsaka država članica ali institucija Unije ali ESZD krije stroške v zvezi z osebjem, ki ga je dodelila, tudi stroške potovanja do kraja napotitve in nazaj, plače, zdravstveno zavarovanje ter nadomestila, z izjemo ustreznih dnevnic.
   2.   Država ali institucija Unije ali ESZD, ki je dodelila člana osebja, je odgovorna za odzivanje na vse pritožbe v zvezi z dodelitvijo, ki jih vloži član osebja ali so povezane z njim, in za vse tožbe zoper dodeljeno osebo.
   3.   EUAVSEC-South Sudan pogodbeno zaposli mednarodno in lokalno osebje, če potrebnih nalog ne opravlja osebje, ki so ga dodelile države članice. Izjemoma se lahko v ustrezno utemeljenih primerih, kadar ni na voljo primernih vlog iz držav članic, po potrebi pogodbeno zaposlijo državljani sodelujočih tretjih držav.
   4.   Pogoji zaposlitve ter pravice in obveznosti mednarodnega in lokalnega osebja se določijo v pogodbah med vodjo misije in člani osebja.
   Člen 8
   Status EUAVSEC-South Sudan in njenega osebja
   Status EUAVSEC-South Sudan in njenega osebja, vključno z morebitnimi privilegiji, imunitetami in dodatnimi jamstvi, potrebnimi za izpolnjevanje in nemoteno delovanje EUAVSEC-South Sudan, je predmet sporazuma, sklenjenega v skladu s členom 37 PEU in postopkom iz člena 218 Pogodbe o delovanju Evropske unije.
   Člen 9
   Politični nadzor in strateško vodenje
   1.   PVO v okviru odgovornosti Sveta in VP politično nadzoruje EUAVSEC-South Sudan in jo strateško vodi. Svet pooblašča PVO za sprejemanje ustreznih odločitev v skladu s tretjim odstavkom člena 38 PEU. To pooblastilo vključuje pristojnost za imenovanje vodje misije na predlog VP ter za spreminjanje koncepta operacij (CONOPS) in načrta delovanja (OPLAN). Za odločanje v zvezi s cilji in prenehanjem EUAVSEC-South Sudan je še naprej pristojen Svet.
   2.   PVO redno poroča Svetu.
   3.   PVO redno in po potrebi prejema poročila poveljnika civilne operacije in vodje misije o zadevah v okviru njune pristojnosti.
   Člen 10
   Sodelovanje tretjih držav
   1.   Brez poseganja v avtonomijo odločanja Unije in v njen enotni institucionalni okvir so k sodelovanju pri EUAVSEC-South Sudan lahko povabljene tudi tretje države, če prevzamejo stroške z njihove strani dodeljenega osebja, vključno s plačami, zavarovanjem za vsa tveganja, dnevnicami in potnimi stroški za pot v Južni Sudan in nazaj, ter po potrebi prispevajo h kritju tekočih stroškov EUAVSEC-South Sudan.
   2.   Tretje države, ki prispevajo k EUAVSEC-South Sudan, imajo enake pravice in obveznosti glede vsakodnevnega upravljanja EUAVSEC-South Sudan kakor države članice.
   3.   Svet pooblašča PVO za sprejemanje ustreznih odločitev glede odobritve predlaganih prispevkov in za ustanovitev odbora prispevajočih držav.
   4.   Podrobnejša pravila glede sodelovanja tretjih držav se določijo v sporazumih, sklenjenih v skladu s členom 37 PEU, in po potrebi z dodatnim tehničnim dogovorom. Če Unija in tretja država skleneta sporazum o vzpostavitvi okvira za sodelovanje te tretje države v operacijah Unije za krizno upravljanje, se v okviru EUAVSEC-South Sudan uporabljajo določbe takega sporazuma.
   Člen 11
   Varnost
   1.   Poveljnik civilne operacije vodi načrtovanje varnostnih ukrepov vodje misije ter zagotavlja, da jih EUAVSEC-South Sudan ustrezno in učinkovito izvaja v skladu s členom 5.
   2.   Vodja misije je odgovoren za varnost EUAVSEC-South Sudan in za zagotavljanje skladnosti z minimalnimi varnostnimi zahtevami, ki se uporabljajo za EUAVSEC-South Sudan v skladu s politiko Unije v zvezi z varnostjo osebja, razporejenega izven Unije v okviru operativnih zmogljivosti iz naslova V PEU in s tem povezanimi instrumenti.
   3.   Vodji misije pomaga uradnik za varnost misije (MSO), ki poroča vodji misije in poleg tega vzdržuje tesne delovne stike z ESZD.
   4.   Osebje EUAVSEC-South Sudan pred začetkom dela opravi obvezno varnostno usposabljanje v skladu z OPLAN. Osebju se na območju operacij poleg tega zagotovi redno obnovitveno usposabljanje, ki ga organizira MSO.
   5.   Vodja misije zagotavlja varovanje tajnih podatkov EU v skladu s Sklepom Sveta 2011/292/EU z dne 31. marca 2011 o varnostnih predpisih za varovanje tajnih podatkov EU (1).
   Člen 12
   Stalno dežurstvo
   Za EUAVSEC-South Sudan se aktivira stalno dežurstvo.
   Člen 13
   Finančna ureditev
   1.   Referenčni finančni znesek za kritje odhodkov, povezanih z EUAVSEC-South Sudan, je 12 500 000 EUR.
   2.   Vsi odhodki se upravljajo v skladu s pravili in postopki, ki se uporabljajo za splošni proračun Unije.
   3.   Državljani sodelujočih tretjih držav ter državljani države gostiteljice in njenih sosed se lahko prijavljajo na javne razpise za sklenitev pogodb. Po odobritvi s strani Komisije lahko vodja misije z državami članicami, sodelujočimi tretjimi državami in drugimi mednarodnimi akterji sklepa tehnične dogovore za naročanje opreme, storitev in prostorov za EUAVSEC-South Sudan.
   4.   Finančna ureditev upošteva operativne zahteve EUAVSEC-South Sudan, vključno z združljivostjo opreme in interoperabilnostjo njenih skupin.
   5.   Vodja misije o dejavnostih, ki se izvajajo v okviru njegove pogodbe, izčrpno poroča Komisiji, ki ga nadzira.
   6.   Odhodki v zvezi z EUAVSEC-South Sudan so upravičeni od datuma imenovanja vodje misije.
   Člen 14
   Usklajenost odzivanja Unije in sodelovanje
   1.   VP zagotavlja, da je izvajanje tega sklepa skladno z zunanjim delovanjem Unije na splošno, pa tudi z razvojnimi programi Unije.
   2.   Vodja misije brez poseganja v linijo poveljevanja ukrepa ob tesnem sodelovanju z delegacijo Unije v Jubi, da se tako zagotovi skladnost ukrepanja Unije v Južnem Sudanu.
   3.   Vodja misije tesno sodeluje z državami članicami, ki so prisotne v Južnem Sudanu.
   Člen 15
   Razkritje podatkov
   1.   VP je pooblaščen, da tretjim državam, pridruženim temu sklepu, če je ustrezno, ob upoštevanju potreb EUAVSEC-South Sudan in v skladu s Sklepom 2011/292/EU razkrije tajne podatke EU do stopnje „CONFIDENTIEL UE/EU CONFIDENTIAL“, ki so bili pripravljeni za namene EUAVSEC-South Sudan.
   2.   VP je prav tako pooblaščen, da Združenim narodom (ZN) in ICAO ob upoštevanju operativnih potreb EUAVSEC-South Sudan in v skladu s Sklepom 2011/292/EU razkrije tajne podatke EU do stopnje „RESTREINT UE/EU RESTRICTED“, ki so bili pripravljeni za namene EUAVSEC-South Sudan. V ta namen se sklenejo dogovori med VP ter pristojnimi organi ZN in ICAO.
   3.   V primeru konkretne in nujne operativne potrebe je VP prav tako pooblaščen, da državi gostiteljici v skladu s Sklepom 2011/292/EU razkrije vse tajne podatke EU do stopnje „RESTREINT UE/EU RESTRICTED“, ki so bili pripravljeni za namene EUAVSEC-South Sudan. V ta namen se sklenejo dogovori med VP in pristojnimi organi države gostiteljice.
   4.   VP je pooblaščen, da tretjim državam, pridruženim temu sklepu, posreduje vse netajne dokumente EU v zvezi z razpravami Sveta o EUAVSEC-South Sudan, za katere v skladu s členom 6(1) Poslovnika Sveta (2) velja obveznost varovanja poslovne skrivnosti.
   5.   VP lahko pooblastila iz odstavkov 1 do 4 kot tudi možnost sklepanja dogovorov iz odstavkov 2 in 3 prenese na podrejene osebe, na civilnega poveljnika operacije in/ali na vodjo misije.
   Člen 16
   Začetek in čas veljavnosti
   Ta sklep začne veljati na dan sprejetja.
   Uporablja se 19 mesecev.

      V Luxembourgu, 18. junija 2012

            Za Svet

            Predsednica

         M. GJERSKOV

      (1)  UL L 141, 27.5.2011, str. 17.

      (2)  Sklep Sveta 2009/937/EU z dne 1. decembra 2009 o sprejetju Poslovnika Sveta (UL L 325, 11.12.2009, str. 35).


               24.3.2017

               SL

               Uradni list Evropske unije

               C 93/159

         P7_TA(2014)0053
   Zahteva za odvzem poslanske imunitete Zbigniewu Ziobru
   Sklep Evropskega parlamenta z dne 4. februarja 2014 o zahtevi za odvzem imunitete Zbigniewu Ziobru (2013/2189(IMM))
   (2017/C 093/30)

      Evropski parlament,

               —

               ob upoštevanju zahteve za odvzem imunitete Zbigniewu Ziobru, ki jo je predložil državni tožilec Republike Poljske 24. junija 2013 v zvezi s kazenskim postopkom pred okrožnim sodiščem v Varšavi, oddelek V (kazenski oddelek) [referenca št. V K199/12] in je bila razglašena na plenarnem zasedanju 9. septembra 2013,

               —

               ob upoštevanju zagovora Zbigniewa Ziobra v skladu s členom 7(5) Poslovnika,

               —

               ob upoštevanju členov 8 in 9 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,

               —

               ob upoštevanju sodb Sodišča Evropske unije z dne 12. maja 1964, 10. julija 1986, 15. in 21. oktobra 2008, 19. marca 2010 in 6. septembra 2011 (1),

               —

               ob upoštevanju člena 105 ustave Republike Poljske,

               —

               ob upoštevanju člena 6(2) in člena 7 Poslovnika,

               —

               ob upoštevanju poročila Odbora za pravne zadeve (A7-0045/2014),

               A.

               ker je državni tožilec Republike Poljske zahteval odvzem poslanske imunitete poslancu Evropskega parlamenta Zbigniewu Ziobru v povezavi s sodnim postopkom glede domnevnega kaznivega dejanja;

               B.

               ker je zahteva državnega tožilca povezana s kaznivim dejanjem, ki se v skladu s členom 212(1) in (2) poljskega kazenskega zakonika preganja na zasebno tožbo;

               C.

               ker se v skladu s členom 8 Protokola o privilegijih in imunitetah Evropske unije zoper poslanca Evropskega parlamenta ne sme začeti preiskava, ne sme biti priprt niti se zoper njega ne sme začeti sodni postopek zaradi mnenja ali glasu, ki ga je izrekel pri opravljanju svojih dolžnosti;

               D.

               ker v skladu s členom 9 Protokola o privilegijih in imunitetah Evropske unije poslanci Evropskega parlamenta uživajo na ozemlju svoje države imunitete, priznane poslancem parlamenta te države;

               E.

               ker v skladu s členom 105 ustave Republike Poljske „poslanec ne odgovarja za dejavnosti, ki jih izvaja v okviru svojega mandata v obdobju trajanja mandata in po njegovem izteku. Glede teh dejavnosti lahko poslanec odgovarja le pred sejmom, v primeru pa, da je kršil pravice tretjih oseb, se lahko proti njemu uvede sodni postopek le s privolitvijo sejma“.

               F.

               ker lahko zgolj Parlament odloča o tem, ali se v določeni zadevi odvzame imuniteta ali ne; ker lahko Parlament pri odločanju, ali poslancu odvzeti imuniteto ali ne, razumno upošteva stališče poslanca (2);

               G.

               ker domnevno kaznivo dejanje nima neposredne in očitne zveze z opravljanjem dolžnosti Zbigniewa Ziobra kot poslanca Evropskega parlamenta niti ne predstavlja mnenja ali glasu, ki bi ga izrekel pri opravljanju svojih dolžnosti kot član Evropskega parlamenta iz člena 8 Protokola št. 7 o privilegijih in imunitetah Evropske unije;

               H.

               ker kazenski postopek zoper Zbigniewa Ziobra ni povezan z njegovim položajem poslanca Evropskega parlamenta;

               I.

               ker v tem primeru Parlament ni našel dokaza za fumus persecutionis, torej dovolj resnega in utemeljenega suma, da je bil primer sprožen z namenom, da bi se poslancu politično škodovalo;

               J.

               ker je zahteva posledica nasprotne tožbe in bi zato odločitev ne odvzeti imunitete poslancu preprečila drugi zasebni stranki v postopku vložiti tožbo pred sodiščem kot del svoje obrambe;

               1.

               se odloči odvzeti imuniteto Zbigniewu Ziobru;

               2.

               naroči svojemu predsedniku, naj ta sklep in poročilo pristojnega odbora nemudoma posreduje pristojnemu organu Republike Poljske in Zbigniewu Ziobru.

      (1)  Sodba z dne 12. maja 1964 v zadevi Wagner proti Fohrmann in Krier (101/63, Recueil, str. 387); sodba z dne 10. julija 1986 v zadevi Wybot proti Faure in drugi (149/85, Recueil, str. 2391); sodba z dne 15. oktobra 2008 v zadevi Mote proti Parlamentu (T-345/05, ZOdl., str. II-2849); sodba z dne 21. oktobra 2008 v združenih zadevah Marra proti De Gregorio in Clemente (C-200/07 in C-201/07, ZOdl., str. I-7929); sodba z dne 19. marca 2010 v zadevi Gollnisch proti Parlamentu (T-42/06, ZOdl., str. II-1135); sodba z dne 6. septembra 2011 v zadevi Patriciello (C-163/10, ZOdl., str. I-7565).

      (2)  Zadeva T-345/05 Mote proti Parlamentu, Zodl. 2008, str. II-2849, odstavek 28;


title: Sklep Sveta 2005/81/SZVP z dne 31. januarja 2005 o podaljšanju mandata vodji misije/policijskemu komisarju Policijske misije Evropske unije (EUPM) v Bosni in Hercegovini

text:
               2.2.2005

               SL

               Uradni list Evropske unije

               L 29/48

      SKLEP SVETA 2005/81/SZVP
   z dne 31. januarja 2005
   o podaljšanju mandata vodji misije/policijskemu komisarju Policijske misije Evropske unije (EUPM) v Bosni in Hercegovini
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 23(2) Pogodbe,
   ob upoštevanju Skupnega ukrepa Sveta 2002/210/SZVP z dne 11. marca 2002 o Policijski misiji Evropske unije (EUPM) (1) in zlasti člena 4 Skupnega ukrepa,
   ob upoštevanju Sklepa Sveta 2004/188/SZVP z dne 23. februarja 2004 o imenovanju vodje misije/policijskega komisarja EUPM (2),
   ob upoštevanju naslednjega:

               (1)

               Svet je 23. februarja 2004 sprejel Sklep 2004/188/SZVP o imenovanju g. Bartholomewa Kevina Cartyja za vodjo misije/policijskega komisarja EUPM od 1. marca 2004 za obdobje enega leta.

               (2)

               Sklep 2004/188/SZVP preneha veljati 1. marca 2005.

               (3)

               Generalni sekretar/visoki predstavnik je predlagal podaljšanje mandata g. Bartholomewu Kevinu Cartyju kot vodji misije/policijskemu komisarju EUPM do 31. decembra 2005.

               (4)

               Zato je mandat vodje misije/policijskega komisarja EUPM treba podaljšati –

         SKLENIL:
   Člen 1
   G. Bartholomewu Kevinu Cartyu se mandat vodje misije/policijskega komisarja EUPM s tem sklepom podaljša do 31. decembra 2005.
   Člen 2
   Ta sklep se uveljavi z dnem sprejetja.
   Člen 3
   Ta sklep se objavi v Uradnem listu Evropske unije.

      V Bruslju, 31. januarja 2005

            Za Svet

            Predsednik

         J. ASSELBORN

      (1)  UL L 70, 13.3.2002, str. 1. Skupni ukrep, kakor je bil nazadnje spremenjen s Skupnim ukrepom 2003/188/SZVP (UL L 73, 19.3.2003, str. 9).

      (2)  UL L 58, 26.2.2004, str. 27.


title: 2014/317/Euratom: Sklep Sveta z dne 15. novembra 2013 o odobritvi sklenitve, s strani Evropske komisije v imenu Evropske skupnosti za atomsko energijo, Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Albanijo na drugi strani zaradi upoštevanja pristopa Republike Hrvaške k Evropski uniji

text:
               4.6.2014

               SL

               Uradni list Evropske unije

               L 165/5

         SKLEP SVETA
   z dne 15. novembra 2013
   o odobritvi sklenitve, s strani Evropske komisije v imenu Evropske skupnosti za atomsko energijo, Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Albanijo na drugi strani zaradi upoštevanja pristopa Republike Hrvaške k Evropski uniji

      (2014/317/Euratom)

   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,
   ob upoštevanju priporočila Evropske komisije,
   ob upoštevanju naslednjega:

               (1)

               Svet je 24. septembra 2012 pooblastil Komisijo, da začne pogajanja z Republiko Albanijo z namenom sklenitve Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Albanijo na drugi strani zaradi upoštevanja pristopa Republike Hrvaške k Evropski uniji (v nadaljnjem besedilu: Protokol).

               (2)

               Ta pogajanja so se uspešno zaključila in Protokol so albanski organi odobrili z izmenjavo pisem 1. avgusta 2013.

               (3)

               Sklenitev Protokola, s strani Evropske komisije, bi bilo treba odobriti glede zadev, ki spadajo v pristojnost Evropske skupnosti za atomsko energijo.

               (4)

               Podpis in sklenitev Protokola sta predmet ločenega postopka glede zadev, ki spadajo v pristojnost Unije in njenih držav članic –

         SPREJEL NASLEDNJI SKLEP:
   Edini člen
   Sklenitev Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Albanijo na drugi strani zaradi upoštevanja pristopa Republike Hrvaške k Evropski uniji, se odobri s strani Evropske komisije v imenu Evropske skupnosti za atomsko energijo.
   Besedilo Protokola je priloženo sklepu o podpisu.

      V Bruslju, 15. novembra 2013

            Za Svet

            Predsednik

         R. ŠADŽIUS


title: Sklep Sveta (EU) 2016/1764 z dne 29. septembra 2016 o stališču, ki ga zavzame Evropska unija v skupnem odboru EU-ICAO glede sklepa o sprejetju Priloge o upravljanju zračnega prometa k Memorandumu o sodelovanju med Evropsko unijo in Mednarodno organizacijo civilnega letalstva, ki zagotavlja okvir za krepitev sodelovanja

text:
               4.10.2016

               SL

               Uradni list Evropske unije

               L 269/14

         SKLEP SVETA (EU) 2016/1764
   z dne 29. septembra 2016
   o stališču, ki ga zavzame Evropska unija v skupnem odboru EU-ICAO glede sklepa o sprejetju Priloge o upravljanju zračnega prometa k Memorandumu o sodelovanju med Evropsko unijo in Mednarodno organizacijo civilnega letalstva, ki zagotavlja okvir za krepitev sodelovanja
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 100(2) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Memorandum o sodelovanju med Evropsko unijo in Mednarodno organizacijo civilnega letalstva (ICAO), ki zagotavlja okvir za krepitev sodelovanja (1) (v nadaljnjem besedilu: Memorandum o sodelovanju), je začel veljati 29. marca 2012.

               (2)

               V skladu s členom 7.3(c) Memoranduma o sodelovanju lahko skupni odbor, ustanovljen s členom 7.1 Memoranduma o sodelovanju, sprejme priloge k Memorandumu o sodelovanju.

               (3)

               Zato je primerno, da se določi stališče Unije v okviru skupnega odbora glede sprejetja Priloge o upravljanju zračnega prometa k Memorandumu o sodelovanju –

         SPREJEL NASLEDNJI SKLEP:
   Člen 1
   Stališče, ki ga zavzame Unija v skupnem odboru EU-ICAO, kot je določeno v členu 7.3(c) Memoranduma o sodelovanju med Evropsko unijo in Mednarodno organizacijo civilnega letalstva, ki zagotavlja okvir za krepitev sodelovanja (Memorandum o sodelovanju), glede sprejetja Priloge o upravljanju zračnega prometa k Memorandumu o sodelovanju, temelji na osnutku sklepa skupnega odbora EU-ICAO, ki je priložen temu sklepu.
   Člen 2
   Ta sklep začne veljati na dan sprejetja.

      V Bruslju, 29. septembra 2016

            Za Svet

            Predsednik

         P. ŽIGA

      (1)  UL L 232, 9.9.2011, str. 2.

      OSNUTEK SKLEPA SKUPNEGA ODBORA EU-ICAO
      z dne …
      o sprejetju Priloge o upravljanju zračnega prometa k Memorandumu o sodelovanju med Evropsko unijo in Mednarodno organizacijo civilnega letalstva, ki zagotavlja okvir za krepitev sodelovanja
      SKUPNI ODBOR EU-ICAO JE –
      ob upoštevanju Memoranduma o sodelovanju med Evropsko unijo in Mednarodno organizacijo civilnega letalstva, ki zagotavlja okvir za krepitev sodelovanja (v nadaljnjem besedilu: Memorandum o sodelovanju) in je začel veljati 29. marca 2012, ter zlasti člena 7.3(c) Memoranduma,
      ob upoštevanju naslednjega:
      Primerno je, da se v Memorandum o sodelovanju vključi Priloga o upravljanju zračnega prometa –
      SPREJEL NASLEDNJI SKLEP:
      Člen 1
      Sprejme se Priloga k temu sklepu, ki postane sestavni del Memoranduma o sodelovanju.
      Člen 2
      Ta sklep začne veljati na dan sprejetja.

         V …

               Za skupni odbor EU-ICAO

               Predsedujoči

      PRILOGA
      O UPRAVLJANJU ZRAČNEGA PROMETA
      1.   Cilji

      1.1   Pogodbenici se dogovorita o sodelovanju na področju upravljanja zračnega prometa in navigacijskih služb zračnega prometa (v nadaljnjem besedilu: ATM/ANS) v okviru Memoranduma o sodelovanju med Evropsko unijo in Mednarodno organizacijo civilnega letalstva (v nadaljnjem besedilu: ICAO), podpisanega v Montrealu 28. aprila 2011 in v Bruslju 4. maja 2011.
      1.2   V skladu s svojo zavezanostjo splošni uskladitvi zahtev iz standardov in priporočenih praks za ATM/ANS in splošni interoperabilnosti novih tehnologij in sistemov na področju ATM/ANS, se pogodbenici dogovorita o tesnem sodelovanju v duhu preglednosti in dialoga, da bi uskladili svoje dejavnosti ATM/ANS.
      2.   Področje uporabe

      2.1   Pri doseganju ciljev iz odstavka 1 te Priloge se pogodbenici dogovorita o sodelovanju na naslednjih področjih:

                  —

                  redni dialog o zadevah v zvezi z ATM/ANS v skupnem interesu;

                  —

                  doseganje preglednosti s pomočjo redne izmenjave ustreznih informacij v zvezi z ATM/ANS;

                  —

                  sodelovanje pri dejavnostih v zvezi z ATM/ANS;

                  —

                  spremljanje in analiziranje izpolnjevanja standardov ICAO ter upoštevanja priporočenih praks na področju ATM/ANS v državah;

                  —

                  sodelovanje pri regulativnih zadevah in določanju standardov;

                  —

                  sodelovanje na področju razvoja in izvajanja globalnega načrta zračne plovbe ICAO in njegove metodologije nadgrajevanja letalskega sistema po blokih (Aviation System Block Upgrade);

                  —

                  razvoj in zagotavljanje projektov in programov tehnične pomoči;

                  —

                  spodbujanje regionalnega sodelovanja, zlasti v okviru evropske regije ICAO (EUR), s posebnim poudarkom na rezultatih, doseženih pri razvoju in izvajanju enotnega evropskega neba, in na delu Evropske agencije za varnost v letalstvu (v nadaljnjem besedilu: EASA) v zvezi z zadevami ATM/ANS; ter

                  —

                  izmenjava tehničnih strokovnjakov na ustreznih področjih ATM/ANS.

            3.   Izvajanje

      3.1   Pogodbenici lahko določita načine dela in z njimi opredelita vzajemno dogovorjene mehanizme in postopke za učinkovito izvajanje sodelovanja na področjih iz člena 2.1 te priloge. Te načine dela odobri skupni odbor, ustanovljen v skladu s členom 7 Memoranduma o sodelovanju.
      3.2   Dejavnosti sodelovanja iz te priloge v imenu pogodbenic izvajata Urad za zračno navigacijo ICAO in Evropska komisija. Evropska komisija lahko ustrezno vključi države članice EU in druge evropske organizacije, vključno z EASA, s skupnim podjetjem SESAR, z upraviteljem uvedbe SESAR in Eurocontrolom.
      4.   Dialog

      4.1   Pogodbenici redno sklicujeta sestanke in/ali telekonference za razpravo o zadevah v zvezi z ATM/ANS v skupnem interesu in po potrebi usklajujeta dejavnosti.
      5.   Preglednost in izmenjava informacij

      5.1   Pogodbenici pri svojih odnosih s tretjimi osebami v skladu z veljavnimi pravili spodbujata preglednost na področju ATM/ANS.
      5.2   Pogodbenici pri dejavnostih v zvezi z ATM/ANS sodelujeta na pregleden način, prek izmenjave – brez poseganja v veljavna pravila – zadevnih in ustreznih podatkov, informacij in dokumentacije ter z omogočanjem vzajemnega sodelovanja na sestankih.
      5.3   V ta namen obe pogodbenici določita postopke za izmenjavo informacij, ki zagotavljajo zaupnost informacij, prejetih od druge pogodbenice, v skladu s členom 6 Memoranduma o sodelovanju.
      6.   Sodelovanje pri dejavnostih v zvezi z ATM/ANS

      6.1   Za izvajanje te priloge po potrebi vsaka pogodbenica v skladu z veljavnimi postopki povabi drugo pogodbenico k sodelovanju pri dejavnostih in na sestankih v zvezi z ATM/ANS, da bi zagotovila tesno sodelovanje in usklajevanje.
      7.   Izmenjava informacij in analiz v zvezi z ATM/ANS

      7.1   Brez poseganja v veljavna pravila in v skladu z ustreznimi načini dela, ki se določijo, pogodbenici izmenjujeta ustrezne informacije in podatke o ATM/ANS ter analize, opravljene na podlagi teh informacij in podatkov.
      7.2   Pogodbenici tesno sodelujeta pri ukrepih za zagotavljanje učinkovitejšega izpolnjevanja standardov in priporočenih praks v EU in drugih državah. Tako sodelovanje vključuje izmenjavo informacij, omogočanje dialoga med zadevnimi pogodbenicami ter usklajevanje vseh dejavnosti tehnične pomoči.
      7.3   EU na podlagi svojih dejavnosti na področju ocene uspešnosti in opredelitve ciljev ter pri spremljanju izvajanja evropskega osrednjega načrta za izvajanje zračnega prometa pomaga ICAO pri razvoju globalnega pristopa, temelječega na uspešnosti, in globalnega pristopa za spremljanje izvajanja globalnega načrta zračne plovbe ICAO in njegove metodologije nadgrajevanja letalskega sistema po blokih. ICAO pri razvoju svojih globalnih pristopov ustrezno in optimalno uporabi obstoječi material EU ali material v pripravi, ki nastane pri razvoju in izvajanju enotnega evropskega neba.
      8.   Regulativne zadeve in določanje standardov

      8.1   Vsaka pogodbenica skrbi za redno obveščanje druge pogodbenice o vseh ustreznih zakonih, predpisih, standardih, zahtevah in priporočenih praksah, ki lahko vplivajo na izvajanje te priloge, pa tudi o njihovih spremembah.
      8.2   Pogodbenici se medsebojno pravočasno obveščata o vseh predlaganih spremembah zakonov, predpisov, standardov, zahtev in priporočenih praks, če bi lahko te spremembe vplivale na izvajanje te priloge. Takšno obveščanje lahko po potrebi vključuje izmenjavo ustreznih instrumentov za načrtovanje kot so ustrezni letni in večletni programi. Pri takšnih spremembah lahko skupni odbor po potrebi sprejme spremembe te priloge v skladu s členom 7 Memoranduma o sodelovanju.
      8.3   Pogodbenici se zaradi splošne uskladitve predpisov in standardov v zvezi z ATM/ANS medsebojno posvetujeta o regulativnih zadevah s področja ATM/ANS, ko določata predpise ali postopke razvoja standardov in priporočenih praks, ter sta po potrebi povabljeni k sodelovanju v ustreznih tehničnih organih.
      8.4   V ta namen EU in ICAO nadalje optimizirata medsebojno sodelovanje, da bi zagotovili pravočasen pregled pravil EU po spremembah, ki jih ICAO izvede v prilogah h Konvenciji o mednarodnem civilnem letalstvu (Čikaška konvencija), in da bi pravočasno prispevali k delu ICAO, kadar ta obravnava spremembe, ki zadevajo ATM/ANS.
      8.5   ICAO z zagotavljanjem polnega dostopa do spisov, naslovljenih na njene države članice, in elektronskih biltenov daje EU na razpolago pravočasne informacije o svojih odločitvah in priporočilih, ki vplivajo na standarde in priporočene prakse v zvezi z ATM/ANS.
      8.6   Kadar je to ustrezno, si EU prizadeva zagotoviti usklajenost ustrezne zakonodaje EU s standardi in priporočenimi praksami ICAO v zvezi z ATM/ANS.
      8.7   Ker je evropski osrednji načrt za izvajanje zračnega prometa tesno povezan z globalnim načrtom zračne plovbe ICAO in njegovo metodologijo nadgrajevanja letalskega sistema po blokih, bo EU v sodelovanju s svojimi državami članicami pomagala ICAO pri razvoju standardov in priporočenih praks ter podpornega materiala za nove zahteve v zvezi z ATM/ANS, in sicer na podlagi svojih potreb in izkušenj pri izvajanju SESAR. Podobno bo ICAO pomagal EU pri posodabljanju njenih standardov za splošno interoperabilnost za nove zahteve v zvezi z ATM/ANS, in sicer na podlagi svojega globalnega načrta zračne plovbe in metodologije nadgrajevanja letalskega sistema po blokih ter s tem povezanih časovnih načrtov.
      8.8   Če in kjer je to primerno, EUne glede na obveznosti držav članic EU kot pogodbenic Čikaške konvencije začne dialog z ICAO v zvezi z zagotavljanjem tehničnih informacij, kadar nastanejo na podlagi uporabe zakonodaje EU problemi v zvezi z izpolnjevanjem standardov ICAO in upoštevanjem priporočene prakse ICAO.
      8.9   Sodelovanje pri regulativnih zadevah in določanju standardov ni v nasprotju z obstoječimi postopki ICAO za oblikovanje predpisov ter ne ustvarja novih zakonskih obveznosti ali obveznosti poročanja za ICAO v razmerju do EU ali njenih držav članic.
      9.   Projekti in programi tehnične pomoči

      9.1   Pogodbenici v okviru prizadevanja za zagotavljanje učinkovite uporabe virov in preprečevanje podvajanja dela usklajujeta pomoč državam ter si izmenjujeta informacije, vključno s podatki, o projektih in programih tehnične pomoči, povezanih z ATM/ANS.
      10.   Regionalno sodelovanje

      10.1   Pogodbenici kot prednostne opredelita dejavnosti, ki so namenjene pospeševanju vzpostavitve enotnega evropskega neba, vključno z ustreznimi dejavnostmi EASA in ATM/ANS, kadar regionalni pristop ponuja možnosti za večjo gospodarnost, boljši nadzor in/ali postopke usklajevanja.
      10.2   V zvezi z odstavkom 10.1 bo posebna pozornost namenjena regionalnemu pristopu, ki bo temeljil na uspešnosti, evropskim tehničnim predpisom v zvezi z ATM/ANS, funkcionalnim blokom zračnega prostora, funkcijam upravljanja omrežja (vključno z Evropsko koordinacijsko celico za krizne razmere v letalstvu (EACCC)) ter uvedbi in spremljanju novih konceptov v zvezi z ATM/ANS, ki temeljijo na SESAR in evropskem osrednjem načrtu za izvajanje zračnega prometa.
      10.3   Za izpolnitev pričakovanj regionalnega sodelovanja se ohrani tesno sodelovanje med EU in regionalnim uradom ICAO v Parizu, tudi z udeležbo obeh strani na ustreznih srečanjih (npr. Odbora za enotno nebo).
      10.4   EU bo organizirala usklajevanje med evropskimi organizacijami, državami članicami EU in regionalnim uradom ICAO glede področja uporabe te priloge, predvsem zato, da bi sooblikovala regionalne načrte ICAO.
      11.   Strokovna pomoč

      11.1   Na zahtevo ICAO si EU brez poseganja v sheme strokovne pomoči, razvite zunaj področja uporabe te priloge, prizadeva, da ICAO zagotovi strokovnjake s tehničnim strokovnim znanjem na ustreznih področjih ATM/ANS za opravljanje nalog in sodelovanje v dejavnostih, ki sodijo na področje uporabe te priloge. Pogoji take strokovne pomoči se določijo v dogovorjenih načinih dela med pogodbenicama.
      12.   Pregled

      12.1   Pogodbenici redno pregledujeta izvajanje te priloge in pri tem po potrebi upoštevata ustrezne spremembe politik ali predpisov.
      12.2   Vse preglede te priloge izvaja skupni odbor, ustanovljen v skladu s členom 7 Memoranduma o sodelovanju (v nadaljnjem besedilu: skupni odbor).
      13.   Začetek veljavnosti, spremembe in prenehanje veljavnosti

      13.1   Ta priloga začne veljati z dnem, ko jo sprejme skupni odbor, in velja do prenehanja veljavnosti.
      13.2   Načini dela (če so potrebni), dogovorjeni na podlagi te priloge, začnejo veljati z dnem, ko jih sprejme skupni odbor.
      13.3   O vseh spremembah načinov dela, sprejetih na podlagi te priloge, ali prenehanju njihove veljavnosti se dogovori skupni odbor.
      13.4   Vsaka pogodbenica lahko to prilogo kadar koli prekine. Prekinitev veljavnosti začne veljati šest mesecev po tem, ko je pogodbenica od druge pogodbenice prejela pisno obvestilo o prekinitvi veljavnosti, razen če navedeno obvestilo o prekinitvi veljavnosti ni bilo umaknjeno pred potekom šestmesečnega obdobja na podlagi soglasja pogodbenic.
      13.5   Če Memorandum o sodelovanju preneha veljati, ne glede na katero koli določbo tega člena istočasno prenehata veljati tudi ta priloga in kateri koli način dela, sprejet na podlagi te priloge.


title: Sklep Sveta z dne 22. marca 1999 v imenu Skupnosti, o sklenitvi Medregionalnega okvirnega sporazuma o sodelovanju med Evropsko skupnostjo in njenimi državami članicami na eni strani ter Skupnim trgom juga in njegovimi državami pogodbenicami na drugi

text:
Pomembno pravno obvestilo

|

31999D0279

Uradni list L 112 , 29/04/1999 str. 0065 - 0084

		Sklep Svetaz dne 22. marca 1999v imenu Skupnosti, o sklenitvi Medregionalnega okvirnega sporazuma o sodelovanju med Evropsko skupnostjo in njenimi državami članicami na eni strani ter Skupnim trgom juga in njegovimi državami pogodbenicami na drugi(1999/279/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti členov 113 in 130y v zvezi s prvim stavkom člena 228(2) in prvim pododstavkom odstavka 3 te pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ker člen 130u Pogodbe določa, da bi morala politika Skupnosti na področju razvojnega sodelovanja pospeševati trajnostni gospodarski in socialni razvoj držav v razvoju, njihovo nemoteno in postopno vključevanje v svetovno gospodarstvo ter boj proti revščini v teh državah;ker je treba v imenu Evropske skupnosti odobriti medregionalni okvirni sporazum o sodelovanju med Evropsko skupnostjo in njenimi državami članicami na eni strani ter Skupnim trgom juga in njegovimi državami pogodbenicami na drugi, podpisan v Madridu decembra leta 1995,SKLENIL:Člen 1V imenu Skupnosti se odobri Medregionalni okvirni sporazum o sodelovanju med Evropsko skupnostjo in njenimi državami članicami na eni strani ter Skupnim trgom juga in njegovimi državami pogodbenicami na drugi.Besedilo Sporazuma je priloženo temu sklepu [3].Člen 2V skladu s členom 26 sporazuma Svetu za sodelovanje predseduje predsednik Sveta in zastopa Skupnost v tem Svetu. Predstavnik Komisije predseduje Skupnemu odboru za sodelovanje in Skupnemu pododboru za trgovino v skladu z njunima poslovnikoma in v teh organih zastopa Skupnost.Člen 3Predsednik Sveta v imenu Skupnosti uradno obvesti, kot je predvideno v členu 34 sporazuma.Člen 4Ta sklep se objavi v Uradnem listu Evropskih skupnosti.V Bruslju, 22. marca 1999Za SvetPredsednikG. Verheugen[1] UL C 14, 19.1.1996, str. 3.[2] UL C 166, 10.6.1996, str. 40.[3] UL L 69, 19.3.1996, str. 4.--------------------------------------------------


title: 2012/531/SZVP: Sklep Političnega in varnostnega odbora EU BAM Rafah/3/2012 z dne 25. septembra 2012 o imenovanju vodje Misije pomoči Evropske unije za mejni prehod Rafa (EU BAM Rafah)

text:
               29.9.2012

               SL

               Uradni list Evropske unije

               L 264/14

         SKLEP POLITIČNEGA IN VARNOSTNEGA ODBORA EU BAM RAFAH/3/2012
   z dne 25. septembra 2012
   o imenovanju vodje Misije pomoči Evropske unije za mejni prehod Rafa (EU BAM Rafah)
   (2012/531/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Skupnega ukrepa Sveta 2005/889/SZVP z dne 25. novembra 2005 o ustanovitvi Misije pomoči Evropske unije za mejni prehod Rafa (EU BAM Rafah) (1) in zlasti člena 10(1) Skupnega ukrepa,
   ob upoštevanju naslednjega:

               (1)

               Politični in varnostni odbor je na podlagi člena 10(1) Skupnega ukrepa 2005/889/SZVP pooblaščen, da v skladu s členom 38 Pogodbe sprejema ustrezne odločitve glede političnega nadzora in strateškega vodenja misije EU BAM Rafah, vključno z odločitvijo o imenovanju vodje misije.

               (2)

               Visoki predstavnik Unije za zunanje zadeve in varnostno politiko je predlagal, da se polkovnik Francesco BRUZZESE DEL POZZO imenuje za vodjo misije EU BAM Rafah za obdobje od 1. oktobra 2012 do 30. junija 2013 –

         SPREJEL NASLEDNJI SKLEP:
   Člen 1
   Polkovnik Francesco BRUZZESE DEL POZZO se imenuje za vodjo Misije pomoči Evropske unije za mejni prehod Rafa (EU BAM Rafah) za obdobje od 1. oktobra 2012 do 30. junija 2013.
   Člen 2
   Ta sklep začne veljati na dan sprejetja.
   Uporablja se od 1. oktobra 2012.

      V Bruslju, 25. septembra 2012

            Za Politični in varnostni odbor

            Predsednik

         O. SKOOG

      (1)  UL L 327, 14.12.2005, str. 28.


22.11.2006           SL                                    Uradni list Evropske unije                                                         C 285 E/75

                                                                                Četrtek, 1. december 2005

                P6_TA(2005)0450

                Imuniteta Giovannija Claudia Fave

                Sklep Evropskega parlamenta o zahtevi za zaščito imunitete in privilegijev Giovannija Claudia Fave
                                                       (2005/2174(IMM))

                Evropski parlament,

                — ob upoštevanju zahteve Giovannija Claudia Fava za zaščito njegove imunitete z dne 1. julija 2005, ki je
                  bila razglašena na plenarnem zasedanju 6. julija 2005,

                — ob upoštevanju zagovora Giovannija Claudia Fave v skladu s členom 7(3) svojega Poslovnika,

                — ob upoštevanju členov 9 in 10 Protokola z dne 8. aprila 1965 o privilegijih in imunitetah Evropskih
                  skupnosti ter člena 6(2) Akta z dne 20. septembra 1976 o volitvah poslancev Evropskega parlamenta s
                  splošnimi neposrednimi volitvami,

                — ob upoštevanju sodb Sodišča Evropskih skupnosti z dne 12. maja 1964 in 10. julija 1986 (1),

                — ob upoštevanju členov 6(3) in 7 svojega Poslovnika,

                — ob upoštevanju poročila Odbora za pravne zadeve (A6-0331/2005),

                1.   sklene, da zaščiti imuniteto in privilegije Giovannija Claudia Fave;

                2.  naroči svojemu predsedniku, naj ta sklep in poročilo pristojnega odbora posreduje pristojnim organom
                Republike Italije.

                (1) Zadeva 101/63, Wagner proti Fohrmannu in Krieru, [1964] PSES 195 in zadeva 149/85, Wybot proti Fauru in drugim,
                    [1986] PSES 2391.

                P6_TA(2005)0451

                Predlog spremembe proračuna št. 6/2005 (Dopolnitev)

                Predlog spremembe proračuna št. 6/2005 Evropske unije za proračunsko leto 2005, Oddelek IV —
                Sodišče — Ustanovitev Sodišča za uslužbence, kakor ga je spremenil Svet (C6-0404/2005 —
                                                      2005/2159(BUD))

                Dopolnitev 1

                ODDELEK IV — Sodišče

                Kadrovski načrt: oblikovanje dveh stalnih delovnih mest B*3, dveh stalnih delovnih mest C*1 in štirih
                začasnih delovnih mest B*3.

                Aktivno zaposleno osebje

                                                                                Proračun 2005 + PSP 6 (spreme-
      Vrstica                   Proračun 2005                   PSP 6/2005                          Dopolnitev
                                                                                njen)

                                  Obveznosti                     Obveznosti                         Obveznosti                       Obveznosti

 1100                                                                            Osnovne plače
                                         111633 022                     111964 022                               +73 000                    112 037 022
 1101                                                                           Družinski dodatki
                                               8 940 000                      8 967 000                           +6 000                          8 973 000


title: Sklep Sveta (EU) 2015/1203 z dne 20. julija 2015 o imenovanju treh švedskih članov in šestih švedskih nadomestnih članov Odbora regij

text:
               23.7.2015

               SL

               Uradni list Evropske unije

               L 195/44

         SKLEP SVETA (EU) 2015/1203
   z dne 20. julija 2015
   o imenovanju treh švedskih članov in šestih švedskih nadomestnih članov Odbora regij
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga švedske vlade,
   ob upoštevanju naslednjega:

               (1)

               Svet je 26. januarja, 5. februarja in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.

               (2)

               Zaradi konca mandatov Lotte HÅKANSSON HARJU, Toreja HULTA in Monalise NORRMAN so se sprostila tri mesta članov Odbora regij.

               (3)

               Zaradi konca mandatov Carole GUNNARSSON, Ewe LINDSTRAND, Agnete LIPKIN, Kentha LÖVGRENA, Rogerja MOGERTA in Andersa ROSÉNA se je sprostilo šest mest nadomestnih članov Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2020, se za člane Odbora regij imenujejo:

               —

               Joakim LARSSON, Västra Götalands läns landsting,

               —

               Anna LJUNGDELL, Nynäshamns kommun,

               —

               Tomas RISTE, Värmlands läns landsting.

         Člen 2
   Za preostanek mandata, ki se izteče 25. januarja 2020, se za nadomestne člane Odbora regij imenujejo:

               —

               Krister ANDERSSON, Västra Götalands läns landsting,

               —

               Xamuel GONZALEZ WESTLING, Hofors kommun,

               —

               Jonny LUNDIN, Härnösands kommun,

               —

               Glenn NORDLUND, Örnsköldsviks kommun,

               —

               Erik PELLING, Uppsala kommun,

               —

               Ingeborg WIKSTEN, Västernorrlands läns landsting.

         Člen 3
   Ta sklep začne veljati na dan sprejetja.

      V Bruslju, 20. julija 2015

            Za Svet

            Predsednica

         F. MOGHERINI

      (1)  UL L 20, 27.1.2015, str. 42.

      (2)  UL L 31, 7.2.2015, str. 25.

      (3)  UL L 159, 25.6.2015, str. 70.


title: 2014/333/EU: Sklep Komisije z dne 5. junija 2014 o varstvu osebnih podatkov na evropskem pravosodnem portalu

text:
               6.6.2014

               SL

               Uradni list Evropske unije

               L 167/57

         SKLEP KOMISIJE
   z dne 5. junija 2014
   o varstvu osebnih podatkov na evropskem pravosodnem portalu

      (2014/333/EU)

   EVROPSKA KOMISIJA JE –
   ob upoštevanju Pogodbe o delovanju Evropske unije,
   po posvetovanju z evropskim nadzornikom za varstvo podatkov,
   ob upoštevanju naslednjega:

               (1)

               Komisija je v svojem sporočilu iz maja 2008 (1) izjavila, da bo zasnovala in vzpostavila evropski pravosodni portal (v nadaljnjem besedilu: portal), s katerim bo upravljala v tesnem sodelovanju z državami članicami.

               (2)

               Evropski komisiji je bil v večletnem akcijskem načrtu 2009–2013 o evropskem e-pravosodju (2) z dne 8. novembra 2008 zaupan projekt vzpostavitve in upravljanja portala. Portal je začel delovati 16. julija 2010. Sprejetje tega sklepa je postalo potrebno šele zdaj, saj je portal šele zdaj pripravljen za prvo vzajemno povezavo z nacionalnimi registri, ki vključuje obdelavo osebnih podatkov.

               (3)

               Cilj portala je prispevati k dosežkom evropskega pravosodnega območja z omogočanjem lažjega in boljšega dostopa do sodnega varstva ter z uporabo informacijskih in komunikacijskih tehnologij za lažje čezmejne elektronske sodne postopke in pravosodno sodelovanje.

               (4)

               Institucije, organi, uradi in agencije Evropske unije ter države članice (kadar izvajajo pravo Unije) morajo spoštovati temeljne pravice in upoštevati načela, priznana z Listino Evropske unije o temeljnih pravicah, zlasti pravico do varstva osebnih podatkov iz člena 8 navedene listine.

               (5)

               Različne naloge in funkcije Komisije in držav članic v zvezi s portalom bodo vključevale različne odgovornosti in obveznosti glede varstva podatkov, zato jih je nujno jasno razmejiti.

               (6)

               V skladu s posebno naravo dejavnosti, povezanih z evropskim pravosodnim portalom, ki je bil razvit v sodelovanju med Komisijo in državami članicami, je vloga Komisije pri obdelavi osebnih podatkov prek portala omejena. Pojasniti bi bilo treba, da Komisija ni odgovorna za vsebino medsebojno povezanih nacionalnih zbirk podatkov, ki so na voljo prek portala.

               (7)

               Za obdelavo osebnih podatkov na portalu s strani Komisije se uporablja Uredba (ES) št. 45/2001 Evropskega parlamenta in Sveta (3). V tem kontekstu je Komisija odgovorna zlasti za zagotavljanje infrastrukture informacijske tehnologije za funkcije portala, vključno z medsebojno povezavo nacionalnih zbirk podatkov.

               (8)

               V skladu z Uredbo (ES) št. 45/2001 bi bilo treba namene obdelave osebnih podatkov izrecno navesti. Zato bi lahko Komisija obdelovala osebne podatke na portalu le, če bi to storila za zagotavljanje dostopa do medsebojno povezanih nacionalnih zbirk osebnih podatkov, za zagotavljanje interaktivnih storitev, ki uporabnikom omogočajo, da neposredno komunicirajo z ustreznimi organi v drugi državi članici, za zagotavljanje dostopa do informacij javnega značaja, ki so namenjene registriranim uporabnikom, ali za zagotavljanje kontaktnih informacij.

               (9)

               Komisija bi morala v sistem vgraditi tehnologije, ki odražajo pojem „vgrajenega varstva podatkov“. Pri izvajanju tega pojma bi bilo treba v fazi načrtovanja funkcij, povezanih z obdelavo osebnih podatkov prek portala, izvesti oceno učinka v zvezi z zasebnostjo in varstvom podatkov. To bi bilo treba izvesti tudi v zvezi z drugimi funkcijami portala. Ta ocena bo opredelila morebitna tveganja v zvezi z varstvom podatkov. Poleg tega bo opredelila ustrezne zaščitne in druge ukrepe, ki jih je treba vključiti v sistem za varstvo osebnih podatkov.

               (10)

               Komisija bi morala neprekinjeno izvajati ustrezne varnostne ocene, če se izvaja delo, povezano z medsebojno povezavo nacionalnih zbirk podatkov.

               (11)

               Prek portala je mogoče dostopati le do javno dostopnih podatkov v medsebojno povezanih nacionalnih zbirkah podatkov. Prek portala ne bi smelo biti mogoče združevati informacij iz različnih medsebojno povezanih nacionalnih zbirk podatkov za drugačne namene, kot so predpisani –

         SPREJELA NASLEDNJI SKLEP:
   Člen 1
   Predmet urejanja
   Ta sklep določa naloge in odgovornosti Evropske komisije v zvezi z zahtevami glede varstva osebnih podatkov pri njihovi obdelavi na evropskem pravosodnem portalu (v nadaljnjem besedilu: portal).
   Člen 2
   Opredelitve pojmov
   V tem sklepu se uporabljajo opredelitve pojmov iz Uredbe (ES) št. 45/2001. Poleg teh se uporabljajo tudi naslednje opredelitve pojmov:

               (a)

               „soustvarjalec portala“ pomeni vsakega predstavnika države članice ali partnerske organizacije evropskega pravosodnega portala, ki mu je bilo izdano dovoljenje, da spremeni vsebino ali del vsebine portala;

               (b)

               „medsebojno povezane nacionalne zbirke podatkov“ pomenijo podatkovne zbirke javno dostopnih informacij, ki jih uporabljajo države članice in drugi subjekti (kot so poklicna združenja in neprofitne organizacije) ter so medsebojno povezane prek portala tako, da je do informacij, ki so na voljo na nacionalni ravni, mogoče dostopati prek portala;

               (c)

               „javno dostopne informacije“ pomenijo informacije, ki so na voljo javnosti prek interneta;

               (d)

               „registrirani uporabnik“ pomeni uporabnika portala, ki je registriran na portalu prek Avtentifikacijske storitve Evropske komisije (ECAS), kot je „soustvarjalec portala“.

         Člen 3
   Obdelava podatkov
   Komisija obdeluje osebne podatke na portalu samo, v kolikor je to potrebno za:

               (a)

               zagotavljanje dostopa do medsebojno povezanih nacionalnih zbirk osebnih podatkov;

               (b)

               zagotavljanje interaktivnih storitev, ki registriranim uporabnikom omogočajo neposredno komuniciranje z ustreznimi organi v drugi državi članici;

               (c)

               zagotavljanje dostopa do informacij javnega značaja, namenjenih registriranim uporabnikom;

               (d)

               zagotavljanje kontaktnih podatkov.

         Člen 4
   Odgovornost upravljavca podatkov
   1.   Komisija na podlagi člena 2(d) Uredbe (ES) št. 45/2001 izvaja odgovornosti upravljavca podatkov v skladu s svojimi odgovornostmi v okviru portala, kakor je navedeno v tem členu.
   2.   Komisija zagotavlja razpoložljivost, vzdrževanje in varnost infrastrukture informacijske tehnologije portala.
   3.   Komisija je odgovorna za naslednje postopke obdelave:

               (a)

               organizacijo;

               (b)

               posredovanje s prenosom;

               (c)

               širjenje ali drugo omogočanje dostopnosti;

               (d)

               usklajevanje ali kombiniranje osebnih podatkov, pridobljenih iz medsebojno povezanih nacionalnih zbirk podatkov, ali osebnih podatkov registriranih uporabnikov.

         4.   Komisija opredeli potrebne politike in uporabi ustrezne tehnične rešitve, da bi izpolnila svoje obveznosti v okviru funkcije upravljavca podatkov.
   5.   Komisija izvaja tehnične ukrepe, ki so potrebni za zagotavljanje varnosti osebnih podatkov v tranzitu in med prikazovanjem na portalu, zlasti glede zaupnosti in celovitosti vsakega prenosa na portal in z njega.
   6.   Komisija ni odgovorna za noben vidik varstva podatkov v zvezi z:

               (a)

               začetnim zbiranjem in shranjevanjem vseh podatkov, ki so pridobljeni iz medsebojno povezanih nacionalnih zbirk podatkov;

               (b)

               kakršno koli odločitvijo, ki jo sprejmejo države članice, da bi omogočile razpoložljivost takšnih podatkov na portalu;

               (c)

               vsebino vseh podatkov, ki so pridobljeni iz medsebojno povezanih nacionalnih zbirk podatkov, dostopnih prek portala.

         7.   Obveznosti Komisije ne vplivajo na odgovornost držav članic in drugih subjektov za vsebino in delovanje medsebojno povezanih nacionalnih zbirk podatkov, ki jih upravljajo.
   Člen 5
   Obveznost obveščanja
   1.   Komisija posameznikom, na katere se nanašajo osebni podatki, zagotovi informacije iz členov 11 in 12 Uredbe (ES) št. 45/2001, kar zadeva informacije, za katere je odgovorna v skladu s tem sklepom.
   2.   Ne glede na obveznosti držav članic in drugih subjektov, ki upravljajo z medsebojno povezanimi nacionalnimi zbirkami podatkov, do posameznikov, na katere se nanašajo osebni podatki, Komisija posameznikom, na katere se nanašajo osebni podatki, zagotovi tudi informacije o tem, na koga naj se obrnejo, da bodo lahko učinkovito uveljavljali svoje pravice do informacij, dostopa, popravka in ugovora v skladu z veljavno zakonodajo na področju varstva podatkov. Komisija se sklicuje na posebne izjave držav članic in drugih subjektov o zasebnosti.
   3.   Poleg tega da Komisija na portalu na voljo tudi:

               (a)

               obvestila držav članic o zasebnosti iz odstavka 2, ki so prevedena v jezike portala;

               (b)

               izčrpno obvestilo o varovanju zasebnosti v zvezi s portalom v skladu s členoma 11 in 12 Uredbe (ES) št. 45/2001 v jasni in razumljivi obliki.

         Člen 6
   Shranjevanje osebnih podatkov
   1.   Kar zadeva izmenjavo informacij iz medsebojno povezanih nacionalnih zbirk podatkov, se na portalu ne hranijo osebni podatki v zvezi s posamezniki, na katere se nanašajo osebni podatki. Vsi takšni podatki se hranijo v nacionalnih zbirkah podatkov, s katerimi upravljajo države članice ali drugi subjekti.
   2.   Osebni podatki v zvezi z uporabniki portala ali osebni podatki, ki so jih zagotovili uporabniki portala, se ne hranijo na portalu, razen v primerih, ko so se uporabniki na portal prijavili kot registrirani uporabniki. Osebni podatki registriranih uporabnikov se hranijo, dokler registrirani uporabniki ne zahtevajo izbrisa registracije. V skladu s členom 3 se osebni podatki soustvarjalcev portala ali kontaktnih točk hranijo samo, dokler te osebe izpolnjujejo svojo funkcijo.
   Člen 7
   Začetek veljavnosti
   Ta sklep začne veljati dvajseti dan po objavi v Uradnem listu Evropske unije.

      V Bruslju, 5. junija 2014

            Za Komisijo

            Predsednik

         José Manuel BARROSO

      (1)  COM(2008) 329 final, 30. maj 2008.

      (2)  UL C 75, 31.3.2009, str. 1.

      (3)  Uredba (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (UL L 8, 12.1.2001, str. 1).


title: 2006/546/ES,Euratom: Sklep predstavnikov vlad držav članic z dne  6. julija 2006  o imenovanju sodnika Sodišča Evropskih skupnosti

text:
               5.8.2006

               SL

               Uradni list Evropske unije

               L 215/30

      SKLEP PREDSTAVNIKOV VLAD DRŽAV ČLANIC

   z dne 6. julija 2006
   o imenovanju sodnika Sodišča Evropskih skupnosti
   (2006/546/ES, Euratom)
   PREDSTAVNIKI VLAD DRŽAV ČLANIC EVROPSKIH SKUPNOSTI SO –
   ob upoštevanju Pogodbe o ustanovitvi Evropske skupnosti, zlasti člena 223 Pogodbe,
   ob upoštevanju Pogodbe o ustanovitvi Evropske skupnosti za atomsko energijo, zlasti člena 139 Pogodbe,
   ob upoštevanju naslednjega:
   V skladu z določbami pogodb se vsaka tri leta izvede delna zamenjava članov Sodišča Evropskih skupnosti za dobo šestih let. Za obdobje od 7. oktobra 2006 do 6. oktobra 2012 morajo vlade držav članic imenovati še enega sodnika, da bi dopolnile imenovanje dvanajstih sodnikov in štirih generalnih pravobranilcev z dne 6. aprila 2006 –
   SKLENILI:
   Člen 1
   G. Thomas VON DANWITZ se imenuje za sodnika Sodišča Evropskih skupnosti za obdobje od 7. oktobra 2006 do 6. oktobra 2012.
   Člen 2
   Ta sklep se objavi v Uradnem listu Evropske unije.

      V Bruslju, 6. julija 2006

            Predsednik

         E. KOSONEN


Pomembno pravno obvestilo

|

2006/569/ES: Sklep Komisije z dne 11. aprila 2006 o sklenitvi Sporazuma v obliki izmenjave pisem med Evropsko skupnostjo in Republiko Čile o spremembah Dodatka VI k Sporazumu o trgovini z vini, ki je v prilogi k Pridružitvenemu sporazumu med Evropsko skupnostjo in njenimi državami članicami na eni strani in Republiko Čile na drugi - Sporazum v obliki izmenjave pisem med Evropsko skupnostjo in Republiko Čile o spremembah Dodatka VI k Sporazumu o trgovini z vini, ki je v prilogi k Pridružitvenemu sporazumu med Evropsko skupnostjo in njenimi državami članicami na eni strani in Republiko Čile na drugi

Uradni list L 231 , 24/08/2006 str. 0139 - 0143

		Sklep Komisijez dne 11. aprila 2006o sklenitvi Sporazuma v obliki izmenjave pisem med Evropsko skupnostjo in Republiko Čile o spremembah Dodatka VI k Sporazumu o trgovini z vini, ki je v prilogi k Pridružitvenemu sporazumu med Evropsko skupnostjo in njenimi državami članicami na eni strani in Republiko Čile na drugi(2006/569/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Sklepa Sveta 2005/269/ES z dne 28. februarja 2005 o sklenitvi Sporazuma o pridružitvi med Evropsko skupnostjo in njenimi državami članicami na eni strani in Republiko Čile na drugi [1] in zlasti člena 3(1) Sklepa,ob upoštevanju naslednjega:(1) Ob upoštevanju sklepov drugega sestanka Skupnega odbora Sporazuma o trgovini z vini in prvega sestanka Skupnega odbora Sporazuma o trgovini z žganimi in aromatiziranimi pijačami Pridružitvenega sporazuma EU-Čile z dne 13.- 14. junija 2005, ki sta potekala v Madridu, je treba spremeniti Dodatek VI k Sporazumu o trgovini z vini, ki je v prilogi k Pridružitvenemu sporazumu med Evropsko skupnostjo in njenimi državami članicami na eni strani ter Republiko Čile na drugi, da bo omogočena uporaba nekaterih čilskih blagovnih znamk, ki sovpadajo z geografskimi označbami Skupnosti, ki se bodo uporabljale na čilskem notranjem trgu v omejenih količinah do 31. januarja 2014, z veljavnostjo od 24. aprila 2006.(2) Zato sta Skupnost in Republika Čile v skladu s členom 29(2) Sporazuma o trgovini z vini sklenili sporazum v obliki izmenjave pisem, ki spreminja Dodatek VI.(3) Izmenjavo pisem je treba zato odobriti.(4) Ukrepi, predvideni v tem sklepu, so skladni z mnenjem Upravljalnega odbora za vino –SKLENILA:Člen 1Sporazum v obliki izmenjave pisem med Evropsko skupnostjo in Republiko Čile o spremembi Dodatka VI k Sporazumu o trgovini z vini, ki je v prilogi k Pridružitvenemu sporazumu med Evropsko skupnostjo in njenimi državami članicami na eni strani in Republiko Čile na drugi, se s tem sklepom odobri v imenu Skupnosti.Besedilo sporazuma je priloženo k temu sklepu.Člen 2Komisarka za kmetijstvo in razvoj podeželja je s tem sklepom pooblaščena, da podpiše izmenjavo pisem za namen zavezovanja Skupnosti.V Bruslju, 11. aprila 2006Za KomisijoMariann Fischer BoelČlanica Komisije[1] UL L 84, 2.4.2005, str. 19.--------------------------------------------------Sporazum v obliki izmenjave pisemmed Evropsko skupnostjo in Republiko Čile o spremembah Dodatka VI k Sporazumu o trgovini z vini, ki je v prilogi k Pridružitvenemu sporazumu med Evropsko skupnostjo in njenimi državami članicami na eni strani in Republiko Čile na drugiPISMO št. 1Pismo Evropske skupnostiBruselj, 24. april 2006Spoštovani,V čast mi je sklicevati se na sestanke v zvezi s tehničnimi prilagoditvami, ki so potekali v skladu s členom 29(2) Sporazuma o trgovini z vini, ki je v prilogi k Pridružitvenemu sporazumu med Evropsko skupnostjo in njenimi državami članicami na eni strani in Republiko Čile na drugi, z dne 18. novembra 2002, ki določa, da lahko države pogodbenice soglasno spremenijo dodatke k temu sporazumu, da bodo upoštevali spremembe zakonov in drugih predpisov pogodbenic.Na teh sestankih je bilo sklenjeno, da je treba nekatere čilske blagovne znamke, ki sovpadajo z geografskimi označbami Skupnosti, vključiti v Dodatek VI (seznam blagovnih znamk iz člena 7).Zato mi je v čast predlagati, da se Dodatek VI k Sporazumu o trgovini z vini nadomesti z dodatkom v prilogi k temu sklepu, z veljavnostjo z današnjim dnem.Hvaležen Vam bom, če boste potrdili, da se Vaša vlada strinja z vsebino tega pisma.Sprejmite, prosim, izraze mojega globokega spoštovanja.V imenu Evropske skupnostiMariann Fischer BoelPISMO št. 2Pismo ČilaBruselj, 24. april 2006Spoštovani,V čast mi je potrditi prejem vašega pisma z današnjim datumom, ki se glasi:"V čast mi je sklicevati se na sestanke v zvezi s tehničnimi prilagoditvami, ki so potekali v skladu s členom 29(2) Sporazuma o trgovini z vini, ki je v prilogi k Pridružitvenemu sporazumu med Evropsko skupnostjo in njenimi državami članicami na eni strani in Republiko Čile na drugi, z dne 18. novembra 2002, ki določa, da lahko države pogodbenice soglasno spremenijo dodatke k temu sporazumu, da bodo upoštevali spremembe zakonov in drugih predpisov pogodbenic.Na teh sestankih je bilo sklenjeno, da je treba nekatere čilske blagovne znamke, ki sovpadajo z geografskimi označbami Skupnosti, vključiti v Dodatek VI (seznam blagovnih znamk iz člena 7).Zato mi je v čast predlagati, da se Dodatek VI k Sporazumu o trgovini z vini nadomesti z dodatkom v prilogi k temu sklepu, z veljavnostjo z današnjim dnem.Hvaležen Vam bom, če boste potrdili, da se Vaša vlada strinja z vsebino tega pisma."V čast mi je potrditi, da se Republika Čile strinja z vsebino tega pisma.Sprejmite, prosim, izraze mojega globokega spoštovanja.V imenu Republike ČileOscar Alcamán Riffo--------------------------------------------------""DODATEK VIBLAGOVNE ZNAMKE IZ ČLENA 7A. Seznam blagovnih znamk iz člena 7(2)AlgarvesAlsaciaAstiBadenBorgoñoBurdeosCarmen MargauxCarmen RhinCava del ReynoCava VergaraCavanegraChampagne GrandierChampaña RabatChampagne RabatChampaña GrandierChampaña ValdiviesoChampenoise GrandierChampenoise RabatErrazuriz Panquehue CortonNueva ExtremaduraJerez R. RabatLa RiojaMoselleOro del RhinPortofinoPorto FrancoProvenceR Oporto RabatRibeiroSavoia MarchettiToroUvita de Plata BorgoñaViña Carmen MargauxViña Manquehue JerezViña Manquehue OportoViña San Pedro Gran Vino BurdeosB. Seznam blagovnih znamk iz člena 7(2a) [1]Champagne MonterreyChampagne Conde del MauleChampagne L'HeritageChampagne SubercaseauxChampagne Santa EmilianaChampagne CimaChampagne Santa CarolinaChampagne PlanellaChampagne Ambassador, Rosé AmbassadorChampagne Merlot ValdiviesoChampagne UndurragaChampagne SupremeChampagne Santa AdelaChampagne TocornalChampagne TarapacáChampagne, Champenoise Viña MarJerez CasinoJerez Montalbán La FortunaJerez ZalameroChablis Santa BlancaChablis MacayaPommard MacayaPommard CanepaPommard Viña el ArrayanOporto CasinoOporto TraversoOporto Diamante CentenarioEsencia""[1] Vina, žgane in aromatizirane pijače iz seznamov B Sporazuma o trgovini z vini in Sporazuma o trgovini z žganimi in aromatiziranimi pijačami, ki sta priložena Pridružitvenemu sporazumu med Evropskimi skupnostmi in njihovimi državami članicami na eni strani in Republiko Čile na drugi, ne presegajo skupne količine 22000 hl na leto.--------------------------------------------------


title: Sklep komisije z dne 24. julija 2003 o minimalnem naboru zakupljenih vodov z usklajenimi značilnostmi in pripadajočimi standardi iz člena 18 Direktive o univerzalnih storitvah

text:
Pomembno pravno obvestilo

|

32003D0548

Uradni list L 186 , 25/07/2003 str. 0043 - 0045

		Sklep Komisijez dne 24. julija 2003o minimalnem naboru zakupljenih vodov z usklajenimi značilnostmi in pripadajočimi standardi iz člena 18 Direktive o univerzalnih storitvah(2003/548/ES)KOMISIJA EVROPSKIH SKUPNOSTI JE —ob upoštevanju Pogodbe o ustanovitvi Evropske skupnosti,ob upoštevanju Direktive 2002/22/ES Evropskega parlamenta in Sveta z dne 7. marca 2002 o univerzalni storitvi in pravicah uporabnikov v zvezi z elektronskimi komunikacijskimi omrežji in storitvami (Direktiva o univerzalnih storitvah) [1] in zlasti člena 18(3) Direktive,ob upoštevanju naslednjega:(1) Člen 18(3) Direktive o univerzalnih storitvah predvideva objavo minimalnega nabora zakupljenih vodov z usklajenimi značilnostmi in pripadajočimi standardi, ki se objavijo v Uradnem listu Evropske unije kot del seznama standardov iz člena 17 Direktive 2002/21/ES Evropskega parlamenta in Sveta z dne 7. marca 2002 o skupnem regulativnem okviru za elektronska komunikacijska omrežja in storitve (Okvirna direktiva) [2].(2) Minimalni nabor zakupljenih vodov je bil določen v Prilogi II k Direktivi Sveta 92/44/EGS z dne 5. junija 1992 o uporabi sistema zagotavljanja odprtosti omrežij (ONP) za zakupljene vode [3], kakor je bila nazadnje spremenjena z Odločbo Komisije 98/80/ES [4]. Navedena direktiva je bila razveljavljena 25. julija 2003 z Okvirno direktivo.(3) Ta sklep zagotavlja kontinuiteto pravne podlage za minimalni nabor zakupljenih vodov zaradi izvajanja ustreznih predpisov Okvirne direktive in Direktive o univerzalnih storitvah. Minimalni nabor zakupljenih vodov v tem sklepu je enak tistemu iz Direktive 92/44/EGS, s to razliko, da so bila napotila na evropske telekomunikacijske standarde (ETS) nadomeščena z napotili na evropske standarde (EN), kakor se je sporazumel Evropski inštitut za telekomunikacijske standarde leta 2001. Vendar se za zakupljene vode, ki so skladni s prejšnjimi standardi ETS, tudi v nadalje šteje, da so skladni z zahtevami za minimalni nabor zakupljenih vodov.(4) Ta sklep določa minimalni nabor zakupljenih vodov z usklajenimi značilnostmi in pripadajočimi standardi ter tvori sestavni del seznama standardov, objavljenega v skladu s členom 17 Okvirne direktive 2002/21/ES. Veljavna izvedenka seznama standardov, ki vsebuje samo dispozitivne določbe, je bila objavljena v Uradnem listu Evropske unije decembra 2002 [5]. Zaradi razlik v postopku in pravnem učinku je primerno razlikovati med poglavji seznama standardov, ki vsebujejo obvezne določbe tega sklepa, in poglavji, ki vsebujejo samo dispozitivne določbe.(5) Ukrepi, predvideni v tem sklepu, so v skladu z mnenjem Odbora za komunikacije –SKLENILA:Edini členMinimalni nabor zakupljenih vodov z usklajenimi značilnostmi in pripadajočimi standardi so določeni v Prilogi.V Bruslju, 24. julija 2003Za KomisijoErkki LiikanenČlan Komisije[1] UL L 108, 24.4.2002, str. 51.[2] UL L 108, 24.4.2002, str. 33.[3] UL L 165, 19.6.1992, str. 27.[4] UL L 14, 20.1.1998, str. 27.[5] UL C 331, 31.12.2002, str. 32.--------------------------------------------------PRILOGASEZNAM STANDARDOV IN/ALI SPECIFIKACIJ ZA ELEKTRONSKA KOMUNIKACIJSKA OMREŽJA, STORITVE TER PRIPADAJOČE OBJEKTE IN STORITVEObvezni delDoločitev minimalnega nabora zakupljenih vodov1. NamenTa objava določa minimalni nabor zakupljenih vodov z usklajenimi značilnostmi in pripadajočimi standardi iz člena 18 Direktive 2002/22/ES (Direktiva o univerzalnih storitvah).Ta seznam je sestavni del seznama standardov iz člena 17 Direktive 2002/21/ES (Okvirna direktiva).Ta objava je poleg seznama standardov oziroma specifikacij za elektronska komunikacijska omrežja, storitve ter pripadajoče zmogljivosti in storitve objavljena v Uradnem listu Evropskih skupnosti v decembru 2002 [1].2. Tehnični standardiStandardi, navedeni v tej objavi, so končni izsledki ETSI v skladu z obstoječo nomenklaturo ETSI. V skladu z "direktivami ETSI" [2] se ti končni izsledki določijo na naslednji način:Evropski standard (telekomunikacijska skupina), EN: končni izdelek instituta ETSI, ki vsebuje normativne določbe, odobrene za objavo v procesu, ki vključuje državne organizacije za standardizacijo oziroma nacionalne delegacije pri ETSI, in ima za posledico umiritev in prenos v notranje pravo.Usklajeni standard: EN (telekomunikacijska skupina), katerega priprava je bila s pooblastilom Evropske Komisije v skladu z Direktivo 98/48/ES (zadnja sprememba Direktive Sveta 83/189/EGS) zaupana institutu ETSI in je bil pripravljen ob upoštevanju veljavnih bistvenih zahtev Direktive "o novem pristopu" ter čigar sklic je bila nato objavljen v Uradnem listu Evropskih skupnosti.Različica standardov iz tega seznama je različica, ki je veljavna v času, ko je seznam objavljen.3. Naslovi, na katerih so dostopni sklicni dokumentiETSI Publication Office [3](Urad za publikacije instituta ETSI)Poštni naslov: | F-06921 Sophia Cedex France |Telefon | (0033) 4 9294 4241 (0033) 4 9294 4258 |Faks | (0033) 4 9395 8133 |Elektronska pošta: | publications@etsi.fr |Spletna stran: | http://www.etsi.fr |4. Napotila na zakonodajo EUSeznam se nanaša na naslednje zakonodajne dokumente, ki se nahajajo na http://europa.eu.int/information_society/topics/telecoms/regulatory/index_en.htm- Direktiva 2002/21/ES Evropskega parlamenta in Sveta z dne 7. marca 2002 o skupnem regulativnem okviru za elektronska komunikacijska omrežja in storitve (Okvirna direktiva) (UL L 108, 24.4.2002, str. 33).- Direktiva 2002/22/ES Evropskega parlamenta in Sveta z dne 7. marca 2002 o univerzalni storitvi in pravicah uporabnikov v zvezi z elektronskimi komunikacijskimi omrežji in storitvami (Direktiva o univerzalni storitvi) (UL L 108, 24.4.2002, str. 51).Določitev minimalnega nabora zakupljenih vodov z usklajenimi značilnostmi in pripadajočimi standardiANALOGNI ZAKUPLJENI VODITip zakupljenega voda | Referenca | Opombe |Govorna pasovna širina navadne kakovosti | –dvožični: ETSI EN 300 448ali –štirižični: ETSI EN 300 451 | Priključitvene značilnosti in predstavitev omrežnega vmesnika |Govorna pasovna širina posebne kakovosti | –dvožični: ETSI EN 300 449ali –štirižični: ETSI EN 300 452 | Priključitvene značilnosti in predstavitev omrežnega vmesnika |Tip zakupljenega voda | Referenca | Opombe |64 kbit/s | –ETSI EN 300 288–ETSI EN 300 289 | Predstavitev omrežnega vmesnika Priključitvene značilnosti |2048 kbit/s – E1 (nestrukturiran) | –ETSI EN 300 418–ETSI EN 300 247 | Predstavitev omrežnega vmesnika Priključitvene značilnosti |2048 kbit/s – E1 (strukturiran) | –ETSI EN 300 418–ETSI EN 300 419 | Predstavitev omrežnega vmesnika Priključitvene značilnosti |[1] UL C 331, 31.12.2002, str. 32.[2] Dostopne na http://portal.etsi.org/directives/.[3] Dokumenti ETSI se lahko prenesejo z omrežja ETSI Publications Download Area (http://pda.etsi.org/pda/queryform.esp)--------------------------------------------------


title: Sklep Sveta (SZVP) 2015/485 z dne 20. marca 2015 o podaljšanju mandata posebnega predstavnika Evropske unije na Kosovu

text:
               21.3.2015

               SL

               Uradni list Evropske unije

               L 77/12

         SKLEP SVETA (SZVP) 2015/485
   z dne 20. marca 2015
   o podaljšanju mandata posebnega predstavnika Evropske unije na Kosovu (1)

   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 33 in člena 31(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 25. januarja 2012 sprejel Sklep 2012/39/SZVP (2), s katerim je Samuela ŽBOGARJA imenoval za posebnega predstavnika Evropske unije (PPEU) na Kosovu. Mandat PPEU je bil nazadnje spremenjen s Sklepom Sveta 2014/400/SZVP (3). Mandat PPEU se izteče 28. februarja 2015.

               (2)

               Mandat PPEU bi bilo treba podaljšati za nadaljnjih osem mesecev.

               (3)

               PPEU bo mandat opravljal v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe o Evropski uniji –

         SPREJEL NASLEDNJI SKLEP:
   Člen 1
   Posebni predstavnik Evropske unije
   Mandat Samuela ŽBOGARJA kot posebnega predstavnika Evropske unije (PPEU) se podaljša do 31. oktobra 2015. Svet lahko odloči, da mandat PPEU predčasno preneha, in sicer na podlagi ocene Političnega in varnostnega odbora (PVO) ter predloga visokega predstavnika Unije za zunanje zadeve in varnostno politiko (VP).
   Člen 2
   Cilji politike
   Mandat PPEU temelji na ciljih politike Unije na Kosovu. Med te sodijo prevzemanje vodilne vloge pri oblikovanju stabilnega, trdnega, mirnega, demokratičnega in večetničnega Kosova, krepitev stabilnosti v regiji ter prispevanje k regionalnemu sodelovanju in dobrim sosedskim odnosom na Zahodnem Balkanu, spodbujanje zavezanosti Kosova pravni državi in varstvu manjšin ter kulturne in verske dediščine, podpora nadaljnjemu približevanju Kosova Uniji v skladu z evropsko perspektivo regije in ustreznimi sklepi Sveta.
   Člen 3
   Mandat
   Da bi se dosegli cilji politike, ima PPEU naslednji mandat:

               (a)

               zagotavljati svetovanje in podporo Unije v političnem procesu;

               (b)

               spodbujati splošno politično usklajevanje Unije na Kosovu;

               (c)

               okrepiti prisotnost Unije na Kosovu ter zagotoviti njeno doslednost in uspešnost;

               (d)

               vodji misije Evropske unije za krepitev pravne države na Kosovu (EULEX KOSOVO) dajati lokalne politične smernice, vključno glede političnih vidikov vprašanj, povezanih z izvršilnimi pristojnostmi;

               (e)

               zagotavljati skladnost in doslednost delovanja Unije na Kosovu, tudi z lokalnim usmerjanjem prehoda EULEX;

               (f)

               podpirati nadaljnje približevanje Kosova Uniji v skladu z evropsko perspektivo regije, in sicer s ciljno usmerjenim javnim obveščanjem in dejavnostmi Unije za ozaveščanje, oblikovanimi za zagotovitev boljšega razumevanja in podpore javnosti Kosova glede zadev, povezanih z Unijo, vključno z delom EULEX;

               (g)

               spremljati, podpirati in pospeševati napredek pri političnih, gospodarskih in evropskih prednostnih nalogah v skladu z ustreznimi institucionalnimi pristojnostmi in odgovornostmi;

               (h)

               prispevati k razvoju in utrjevanju spoštovanja človekovih pravic in temeljnih svoboščin na Kosovu, tudi v zvezi z ženskami in otroki ter varstvom manjšin, v skladu s politiko Unije na področju človekovih pravic in smernicami Unije o človekovih pravicah;

               (i)

               pomagati pri izvajanju dialoga med Beogradom in Prištino, pri katerem posreduje Unija.

         Člen 4
   Izvajanje mandata
   1.   PPEU je odgovoren za izvajanje mandata pod nadzorom VP.
   2.   PVO je v prednostni povezavi s PPEU in je glavna točka PPEU za stike s Svetom. Brez poseganja v pristojnosti VP PVO strateško vodi in politično usmerja PPEU v okviru mandata PPEU.
   3.   PPEU se tesno usklajuje z Evropsko službo za zunanje delovanje (ESZD) in njenimi ustreznimi oddelki.
   Člen 5
   Financiranje
   1.   Referenčni finančni znesek za kritje odhodkov, povezanih z mandatom PPEU, za obdobje od 1. marca 2015 do 31. oktobra 2015 je 1 520 000 EUR.
   2.   Odhodki se upravljajo v skladu s postopki in pravili, ki se uporabljajo za splošni proračun Unije. Državljani držav regije Zahodnega Balkana se lahko prijavijo na javne razpise.
   3.   Upravljanje odhodkov se uredi s pogodbo med PPEU in Komisijo. PPEU za vse odhodke odgovarja Komisiji.
   Člen 6
   Ustanovitev in sestava ekipe
   1.   Pri izvajanju mandata PPEU in prispevanju k doslednosti, prepoznavnosti in uspešnosti celotnega delovanja Unije na Kosovu PPEU pomaga posebno osebje. PPEU je v okviru svojega mandata in ustreznih razpoložljivih finančnih sredstev odgovoren za sestavo svoje ekipe. Ta ekipa vključuje strokovnjake za določena politična vprašanja, kot to zahteva mandat. PPEU nemudoma obvesti Svet in Komisijo o sestavi svoje ekipe.
   2.   Države članice, institucije Unije in ESZD lahko predlagajo napotitev osebja za delo pri PPEU. Plače takega napotenega osebja krije zadevna država članica, institucija Unije oziroma ESZD. PPEU se lahko dodelijo tudi strokovnjaki, ki so jih države članice napotile na institucije Unije ali ESZD. Mednarodno pogodbeno osebje ima državljanstvo ene od držav članic.
   3.   Vse napoteno osebje ostane pod upravno pristojnostjo države članice pošiljateljice, institucije Unije, ki ga pošilja, ali ESZD ter opravlja svoje obveznosti in deluje v interesu mandata PPEU.
   Člen 7
   Privilegiji in imunitete PPEU in njegovega osebja
   Po potrebi se s pogodbenicami gostiteljicami dogovorijo privilegiji, imunitete in dodatna jamstva, potrebni za izpolnitev in nemoteno izvajanje misije PPEU ter članov njegovega osebja. Države članice in ESZD v ta namen zagotovijo vso potrebno podporo.
   Člen 8
   Varnost tajnih podatkov EU
   1.   PPEU in člani njegove ekipe spoštujejo varnostna načela in minimalne standarde iz Sklepa Sveta 2013/488/EU (4).
   2.   VP je pooblaščen, da v skladu z varnostnimi predpisi za varovanje tajnih podatkov EU posreduje NATO/KFOR tajne podatke EU in dokumente do stopnje tajnosti „CONFIDENTIEL UE/EU CONFIDENTIAL“, ki so nastali za namene ukrepa.
   3.   VP je pooblaščen, da glede na operativne potrebe PPEU in v skladu s predpisi za varovanje tajnih podatkov EU posreduje Združenim narodom (ZN) in Organizaciji za varnost in sodelovanje v Evropi (OVSE) tajne podatke EU in dokumente do stopnje tajnosti „RESTREINT UE/EU RESTRICTED“, ki so nastali za namene delovanja. V ta namen se pripravijo lokalni dogovori.
   4.   VP je pooblaščen, da tretjim stranem, povezanim s tem sklepom, posreduje netajne dokumente EU v zvezi s posvetovanji v Svetu glede delovanja, za katerega velja obveznost varovanja poslovne skrivnosti v skladu s členom 6(1) Poslovnika Sveta (5).
   Člen 9
   Dostop do informacij in logistična podpora
   1.   Države članice, Komisija in generalni sekretariat Sveta PPEU zagotovijo dostop do vseh ustreznih informacij.
   2.   Delegacija Unije in/ali države članice, kakor je ustrezno, zagotavljajo logistično podporo v regiji.
   Člen 10
   Varnost
   V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe razporejeno zunaj Unije, PPEU v skladu s svojim mandatom in varnostnimi razmerami na območju, za katerega je odgovoren, sprejme vse razumno izvedljive ukrepe za varnost celotnega osebja pod njegovim neposrednim nadzorom, zlasti tako, da:

               (a)

               na podlagi smernic ESZD pripravi poseben varnostni načrt, ki vključuje posebne ukrepe za fizično varnost, organizacijsko varnost in varnost postopkov, ki ureja upravljanje varnih premikov osebja na območju, za katerega je odgovoren, in znotraj njega ter obvladovanje dogodkov, ki ogrožajo varnost, ter vključuje načrt urada za ravnanje v nepredvidenih razmerah in načrt za evakuacijo;

               (b)

               zagotovi, da je vse osebje, razporejeno zunaj Unije, zavarovano za visoko stopnjo tveganja glede na pogoje na območju, za katerega je odgovoren;

               (c)

               zagotovi, da so vsi člani ekipe PPEU, ki se jih razporedi zunaj Unije, vključno z lokalnim pogodbenim osebjem, pred prihodom na območje, za katerega je odgovoren, ali ob tem prihodu opravili ustrezno varnostno usposabljanje glede na stopnjo ogroženosti, določeno za zadevno območje;

               (d)

               zagotovi, da se izvajajo vsa dogovorjena priporočila, pripravljena na podlagi rednih varnostnih ocen, za Svet, VP in Komisijo pa pripravlja pisna poročila o izvajanju teh priporočil ter o drugih varnostnih vidikih v okviru poročil o napredku in izvajanju mandata.

         Člen 11
   Poročanje
   PPEU redno pripravlja poročila za VP in PVO. PPEU po potrebi tudi poroča delovnim skupinam Sveta. Redna poročila se razpošiljajo prek omrežja COREU. PPEU lahko tudi pripravlja poročila za Svet za zunanje zadeve. V skladu s členom 36 Pogodbe lahko PPEU sodeluje pri obveščanju Evropskega parlamenta.
   Člen 12
   Usklajevanje
   1.   PPEU prispeva k enotnosti, doslednosti in uspešnosti delovanja Unije in pomaga zagotoviti, da se vsi instrumenti Unije in ukrepi držav članic dosledno uporabljajo za doseganje ciljev politike Unije. Dejavnosti PPEU so ustrezno usklajene z dejavnostmi Komisije in z dejavnostmi drugih PPEU, ki delujejo v regiji. PPEU organizira redne informativne sestanke za misije držav članic in delegacije Unije.
   2.   Na terenu je treba vzdrževati tesne stike z vodji misij držav članic in vodji delegacij Unije v regiji. Ti PPEU pri izvajanju njegovega mandata pomagajo po svojih najboljših močeh. PPEU vodji EULEX KOSOVO daje lokalne politične smernice, vključno glede političnih vidikov vprašanj, povezanih z izvršilno odgovornostjo. PPEU in civilni poveljnik operacije se po potrebi medsebojno posvetujeta.
   3.   PPEU je prav tako v stiku z ustreznimi lokalnimi organi ter drugimi mednarodnimi in regionalnimi akterji na terenu.
   4.   PPEU skupaj z drugimi akterji Unije, prisotnimi na terenu, zagotovi razširjanje in izmenjavo informacij med akterji Unije na območju operacije, da bi tako dosegli visoko stopnjo skupnega razumevanja položaja in presoje razmer.
   Člen 13
   Pomoč v zvezi z zahtevki
   PPEU in njegovo osebje pomagajo pri zagotavljanju elementov za odgovore glede kakršnih koli zahtevkov in obveznosti, ki izhajajo iz mandatov prejšnjih PPEU na Kosovu, in zagotavljajo upravno pomoč in dostop do ustrezne dokumentacije v ta namen.
   Člen 14
   Pregled
   Izvajanje tega sklepa in njegova skladnost z drugimi prispevki Unije za regijo se redno preverjata. PPEU do konca avgusta 2015 Svetu, VP in Komisiji predloži celovito poročilo o izvajanju mandata.
   Člen 15
   Začetek veljavnosti
   Ta sklep začne veljati na dan sprejetja.
   Uporablja se od 1. marca 2015.

      V Bruslju, 20. marca 2015

            Za Svet

            Predsednik

         E. RINKĒVIČS

      (1)  To poimenovanje ne vpliva na stališča o statusu ter je usklajeno z RVSZN 1244 (1999) in mnenjem Meddržavnega sodišča o razglasitvi neodvisnosti Kosova.

      (2)  Sklep Sveta 2012/39/SZVP z dne 25. januarja 2012 o imenovanju posebnega predstavnika Evropske unije na Kosovu (UL L 23, 26.1.2012, str. 5).

      (3)  Sklep Sveta 2014/400/SZVP z dne 26. junija 2014 o podaljšanju mandata posebnega predstavnika Evropske unije na Kosovu (UL L 188, 27.6.2014, str. 68).

      (4)  Sklep Sveta 2013/488/EU z dne 23. septembra 2013 o varnostnih predpisih za varovanje tajnih podatkov EU (UL L 274, 15.10.2013, str. 1).

      (5)  Sklep Sveta 2009/937/EU z dne 1. decembra 2009 o sprejetju Poslovnika Sveta (UL L 325, 11.12.2009, str. 35).